**1 тақырып. Сот сараптамасының ғылыми және әдістемелік негіздері**

 **1 сұрақ.** **Сот сараптамасының түсінігі және ғылыми негіздері**

 Сот сараптамасының ғылыми негіздері өз дамуының қазіргі уақытында **сот экспертологиясы** деп аталатын пән аралық негізде пайда болған жалпы теорияны білдіреді.Сот сараптамасының жалпы теориясын жеке ғылыми негіз ретінде тану **екі қызметтің** бар екендігін білдіреді: бір жағынан қылмыстық, азаматтық, әкімшілік істерді жүргізуде өзге ғылымдардан мәліметтерді тарта отырып теориялық жағынан қорытылған және белгілі бір міндеттерді шеше алатындығын көрсетсе, екінші жағынан осы процессте қолданылатын өзге ілімдерден ажырата қарауға мүмкіндік береді.

 **Сот экспертологиясы-сот өндірісінде аранайы сараптамалық ілімдерді заңды және ғылыми негізделген мақсаттарда қолдану үшін сот сараптамасының әдістемелік, құқықтық, ұйымдастырушылық негіздерін дамытуға және оның қалыптасу заңдылықтарын ашуға бағытталған ілімнің саласы болып табылады.**

 **Сот экспертологиясының пәні** ғылым саласы ретінде келесідей заңдылықтарды тануды қамтиды:

- ғылыми ілім ретінде сот сараптамасының пайда болу, қалыптасу, және даму әдістемелерін көрсететін заңдылықтарды;

- сот сараптамалық қызметтің процессуалдық мәнін қарастыруды қамтамасыз ететін заңдылықтарды және осы негізде оның құқықтық реттелуін жетілдіру бойынша ғылыми рекомендацияларды қарастыру;

- сот өндірісінде сот сараптамалық қызметтерді тиімді іске асыруды қамтамасыз ететін ғылыми ұйымдастырушылық заңдылықтарды және әдістемелік негіздерін қалыптастыру;

 Өз кезегінде **практикалық қызмет ретіндегі сот сараптамасының пәнін** анықтаушы негіз деп, оның ғылымында қарастырылатын және ашылатын объективтік ақиқаттың заңдылықтарын тану керек. Тек сот сараптамасының жалпы теориясымен белгіленетін заңдылықтар ғана материалдық әлем объектілерінің арасында өмір сүретін белгілі бір қатынастар мен байланыстар және тараптарды көрсетіп, оны зерттеу, нақты сараптама түрінің заттық саласын қалыптастырады.

 **Практикалық қызмет ретіндегі сот сараптамасының тікелей пәні** қылмыстық және азаматтық істер бойынша нақтылы мәліметтерді ашу, оның ғылымы саласымен ашылып, қалыптасатын арнайы ғылыми ілімдерді қолдану арқылы сот сараптамасының жалпы теориясындағы объективтік ақиқаттың заңдылықтары болып табылады.

 Сот өндірісі процессіндегі зерттеліп отырған оқиғаның жағдайларын анықтау бойынша арнайы қызмет ретіндегі сот сараптамасының жағдайында **ғылыми және практикалық жақтарын ажырата қарау әдістемелік мақсаттарын** қарауға әкеліп соқтырады, себебі сот сараптамасы оның теориялық жағының пәні болып табылатын (сот сараптамаксының жалпы теориясына жататан) ғылыми ережелерді заңда белгіленген түрде практикада көрсетуді білдіреді.

 Ғылыми ілім ретіндегі сот сараптамасының жалпы теориясының сипаттамасы оның зерттеу мақсаттары мен міндеттері анықтаудағы ерекшеліктерден шығады. Оның таным мақсаты-оның пәніне жататын жоғарыда аталған заңдылықтарды ашу.

 Сот экспертологиясының барлық міндеттері екі топқа бөлінеді- негізгі және арнайы.

 **Негізгі міндеттер-процессуалдық заңдарға сәйкес негіздерде әр түрлі ғылымдардың ережелерін тиімді қолдана отырып, қылмыстық, азаматтық әкімшілік сот өндірістерінің мәселелерін шешу және осы жағдайдың өзінде сот сараптамасын ұйымдастырудың және жүргізудің ғылыми негіздерін қарастыру және жетілдіру.**

 Негізгі міндеттер кейінгі **арнайы міндеттерді** орындау арқылы нақтыланады:

- ғылыми ілім ретінде сот сараптамасының әдістемелік негіздерін қалыптастыру және дамыту;

- сот-сараптамалық қызметті жетілдірудің құқықтық, ұйымдастырушылық және әдістемелік мәселелерін қарастыру;

- сот сараптамасының жеке ілімін және теориясын дамыту;

**-** сараптамалық зерттеудің жаңа және қазіргі қолданыстағы құралдары мен әдістерін қарастыру;

**-** қылмыстық, азаматтық және әкімшілік сот өндірістеріндегі сот сараптамасы нәтижелерін қолдану тәсілдерін қарастыру және жетілдіру;

- сот сараптамасы бойынша шет елдердің алдыңғы қатарлы тәжірбилерін талдау және практикаға енгізу.

 **Сот экспертологиясының жүйесі** келесідей құрылымнан тұрады:

1. Сот сараптамасының теориясы мен әдістемелеріне кіріспе.
2. Практикалық қызмет ретіндегі сот сараптамасының ғылыми негіздері .
3. Сот сараптамасының ұйымдастырушылық және әдістемелік негіздері.
4. Сот сараптамасын құқықтық реттеудің жалпы қағидалары.
5. Сот сараптамасының жеке теориялары.

 Өз кезегінде әрбір құрылым келесідей тарауларды (разделы) қамтиды:

***1.*** ***Сот сараптамасының теориясы мен әдістемелеріне кіріспе.***

1. Сот сараптамасы жалпы теориясының пәні.
2. Сот сараптамасы жалпы теориясының әдістемелік негіздері.
3. Сот сараптамасы жалпы теориясының жүйесі.
4. Сот сараптамасы жалпы теориясының міндеттері мен қызметтері.
5. Сот сараптамасы жалпы теориясының негізгі ұғымдары (понятийный аппарат).

***2. Практикалық қызмет ретіндегі сот сараптамасының ғылыми негіздері .***

1. Практикалық қызмет ретіндегі сот сарптамасы туралы ілім.
2. Сот сараптамасының пәні туралы ілім.
3. Сот сараптамасының міндеттері туралы және оны шешу деңгейлері туралы ілім.
4. Сот сараптамасының объектілері туралы ілім.
5. Сот сараптамасының әдістері туралы ілім.
6. Сот сарапшысы жэәне сараптамалық танымның құрылысы туралы ілім.
7. Сот сараптамасын топтастырудың жалпы қағидалары.
8. ***Сот сараптамасының ұйымдастырушылық және әдістемелік негіздері***.

1. Сараптамалық қызметтің ұйымдастырушылық формалары туралы ілім.

 2. Сараптамалық зерттеудің әдістерін құрудың қағидалары туралы ілім.

1. ***Сот сараптамасын құқықтық реттеудің жалпы қағидалары.***
2. Сот сараптамасы сот өндірісіндегі арнайы білім институты ретінде.
3. Сот сараптамасын құқықтық реттеудің негіздері.
4. Процессуалдық дәлелдеу жүйесіндегі сот сарапшысының қортындысы.
5. ***Сот сараптамасының жеке теориялары.***

 Сот экспертологиясының ұсынылып отырған схемасының жүйесінде, ең алдымен сот сараптамасының екі жеке құрылымы біртұтас ілім ретінде бөлініп көрсетілген: ғылымитанымдық және праксеологиялық (жалпы нормалар, қорыту, тәжірбиені пайдалану негіздерінде пайда болатын, барынша мақсатқа сай ғылыми-практикалық қызметтер мағынасында). Сот сараптамасы жалпы теориясы жүйесінің мұндағы ерекшелігі, ол сот сарптасының құрылысы ғылыми танымдық ережелерге негізделе отырып, әрі қарай сараптамалық қызметтің ғылыми және ұйымдастырушылық-әдістемелік негіздерін талдау, сонымен қатар оны іске асырудың құқықтық қағидалары тұрғысынан ашылатындығында.

 Мысалы, егер бірінші тарау-«Сот сараптамасының теориясы мен әдістемелеріне кіріспе» -**ғылыми танымдық сипаттағы ережелері бар** ғылыми ілімді білдіретін жалпы теорияның проблемаларын қамтыса, ал жалпы теорияның басқа тарауларында **сараптамалық қызметтің** ғылыми негіздерін тікелей сипаттайтын теориялық ережелер қарастырылады.

 Бұл жүйелік құрылымдармен қарастырылатын және жеке теорияны білдіретін сараптамалық қызметтердің құқықтық бастамасына назар аудара отырып айтқанда, құрылымдық компоненттер ретінде өз мазмұнына қамтитын криминалистикалық, процессуалдық, қоғамдық, жаратылыс танушылық және техникалық ғылымдардың ғылыми ережелері қолданыла отырып, сот сараптамасының жалпы теориясы заң ғылымдарының ішіндегі дамып келе жатырған сала болып табылады. Бұл жерде криминалистика ғылымында сипатталып айтылатын құқықтық мағынаны ашатын негіздеулерді толығымен қолдануға болады. **Құқықтық ғылымдардың бір саласы ретіндегі** сот сараптамасының жалпы теориясына қатысты **негіздеулер** мыналардан құралады:

* оның танымдық объектілері мен заты құқықтық құбылыс саласына жатады;
* оның қызметі, шешетін міндеттері мемлекеттік органдар қызметінің құқықтық саласына немесе құқықтық іс жүргізуге (тергеу, сот талқылауы) жатады;
* сот сараптамасы жалпы теориясының практикалық қызметтер үшін қарастыратын барлық ұсыныстары анық құқықтық сипатта бейнеленеді, олар заңдарда негізделген, олар ғылыми ілімдерді процесстерде пайдалану негізінде қылмыстық, азаматтық, әкімшілік істер бойынша объективтік шындықты анықтау қажеттілігінен өмір сұранысына ие
* бұл теорияның құқықтық мәні құқықтану саласы тәрізді нормативтік-құқықтық қызметте көрініс береді, осының негізінде сот сараптамасын реттеу саласындағы көптеген ғылыми ұсыныстар заң шығарушылық деңгейде көрініс табады немесе осындай құқықтық формада бейнеленеді.
* сот сараптамасының жалпы теориясы көптеген ғылымдармен байланысты, бірақ бұл байланыс кейбір процессуалдық, тергеу, және сот практикасымен байланысты болып келетін құқықтық ғылымдар мен олардың практикасы үшін қосымша сипатта көрінеді.
* сот сараптамасының жалпы теориясы тарихи жағынан құқықтық ғылымдардың шеңберінде-криминалистика және қылмыстық іс жүргізу бойынша пайда болған.

 Құқықтық пәндердің қатарына жата отырып және сараптамалық қызметтің қажеттілігіне сүйене отырып, бұл теория өз құрылымында сот сараптамасын құқықтық реттеудің **қағидаларын анықтайды**, сондықтан да бұл пән **құқықтық ғылыми теорияның** барлық сапалық жақтарын иеленеді деген шешім жасауға болады.

**2 сұрақ. Сот сараптамасының әдістемелік негіздері**

 Сот сараптамасының ғылыми негіздерінің әдістемелік маңыздылығын түсіну үшін ғылымда келтірілген және біздің көзқарасымызша принципиалды маңызы бар келесідей ережелерді түсінуіміз керек.

 **Әдіс және әдістемелер барлық ғылымыдардың саласында зерттеліп отырған объектінің теориясына негізделуі керек, бірақ пәннің теориясы да, танымдық қызметтің теориясы да әдістеме болып саналмайды.**

Әдістеме болуы үшін теория тиісті қайта құруға алынуы керек, мұның мағынасы осы саладағы ғылыми зерттеулердің ережелері өңделуі керек.

 Өз кезегінде әдіс-бұл белгілі бір қызметтің негізінде қолданылып отырған ережелердің ақиқаттылығын анықтау үшін қандай да бір операцияларға жетекшілік жасай отырып, субъектінің тәсілдер, процедуралар, талаптар туралы ерекше білімнің түрі.

 Әдіспен салыстырғанда әдістеменің міндетіне алынған нәтижені теориялық негіздеу жатады және бұл жағдайда ол зерттеудің аналитикалық және техникалық жақтарына негізделеді, сонымен қатар зерттеушінің әрекеттерін ақтаушы рол атқара алады. Бір жағынан алғанда әдістемені (методика) методологиядан ажырата білу керек, себебі олар арнайы белгілермен сипатталатын танымның жеке формаларын білдіреді. Осы тұрғыдан алғанда әдістеме-бұл белгілі бір құралдарды қолдануға негізделетін және заттармен құбылыстардың, олардың құрылымы мен белгілерін аналитикалық зерттеуге бағытталған нақты материалдарды техникалық өңдеу тәжірбиесін қамтитын зерттеудің барысы мен оның ережелерінің жинағы немесе **жеке зерттеу тәсілдерінің** жиынтығы. «Қазақстан Республикасындағы сот сараптамалық қызмет туралы» ҚР Заңына сәйкес, **сот сараптамалық зерттеу әдістемесі**-белгілі бір заттың тобына, сот сараптамасының түріне жататын жағдайларды анықтау үшін сот сараптамасы объектілерін зерттеу кезінде қолданылатын әдістердің жүйесі.

 Әдістеме және методолгия бұлар бір-бірімен байланысты ұғымдар, бірақ бұл байланысты әдістеме бағынышты жағдайда болады.

 **Сонымен, таным барысында теорияның ролі танылуға жататын заңдылықтарды ашуға, түсіндіруге бағытталса, ал методология осы заңдылықтарды зерттеудің объектісі ретінде зерттей, қарастыра отырып, олардың қатыстылығын, құрамын, арналуын анықтауға бағытталған.**

 Міне сондықтан да әрқашанда теориялық және практикалық танымдық қызмет деңгейлерін анықтап ғана қоймай, сонымен бірге оны іске асыру әдісітерінде де анықтау қажет.

 Заңдағы анықтамаға сәйкес, **сот-сараптамалық зерттеудің әдісі**-сот сараптамасы затына жататын жағдайларды анықтау үшін сот сараптамасы объектілерін зерттеу барысында қолданылатын логикалық және инструменталдық (способы, пиемы ) операциялардың жүйесі. **Сот сараптамасының әдістері (методы)**-бұл жалпы ғылыми және арнайы деп топтастырылатын, сот сарптамасының теориясында және пракңтикасында пайда болатын міндеттерді шешудің барынша тиімді тәсілдері (способы).

 **Жалпы ғылыми әдіс**-бұл барлық ғылымдарда және практикалық қызметтердің барлық саласында қолданыла алатын әдістер. Соңғысының түрлері ретінде сезімдік-рационалдық, логикалық, математикалық, кибернатикалық әдістер кеңінен қолданылады.

**Сезімдік-рационалдық әдістер:**

* бақылау-алдын ала белгіленген және зерттеу мақсатымен қандай да бір объектіні, құбылысты, процессті қабылдау немесе оған наза аудару;
* ситпаттау-объектінің белгілерін графикалық немесе сырттай бекіту (фиксация);
* салыстыру-араларындағы байланысты анықтау үшін объектілердің құрамын немесе белгілерін бір- біріне қойып салыстыру
* эксперимент (сынақ)-оқиғаның, құбылыстың, процесстің басқа оқиғалармен байланыстарын анықтау үшін тәжірбие өткізу;
* моделдеу-объектінің түп нұсқасын ауыстыру арқылы зерттеу және оның белгілерінің сәйкестіктерін көрсету.

**Логикалық әдістер**:

* талдау – бүтінді ой арқылы бөліктерге бөлу немесе жалпыдан жекеге қарай талдау жүргізу;
* синтез – объекті бүтіндей ала отырып зерттеу, оның бөліктерінің өзара байланыстылығын анықтау;
* дедукция – жалпыдан жекеге қарай тану процессі;
* индукция – жекеден жалпыға қарай тану процессі;
* гипотеза –фактілер, оқиғалар, құбылыстар туралы болжамдар;
* аналогия – материалдық әлемнің объектілерін, олардың бейнелерін ұқсас объектілермен салыстыру.

 **Арнайы әдістер**-қолданылу аясы бір немесе бірнеше ғылымдармен шектелген (мысалы физикамен, химиямен, анторпологиямен, социологиямен, психологиямен, биологиямен және т.б. ғылымдармен), сот экспертологиясымен практикалық қызметтерде қолданылатын әдістер.

 Арнайы әдістер сараптамалық практикада екі үлкен топқа бөлінеді: **көрінбейтін заттарды анықтау әдістері** және **зерттеу объектісінің алғашқы жағдайын, түрін қалпына келтіру әдістері**. Бұл әдіс өз кезегінде фотографиялық, математикалық, химиялық, физикалық, биологиялық, кибернетикалық (электронды-есептегіш) және т.б бөлінеді.

 Сот сараптамасындағы әдістердің және ғылыми техникалық құралдардың қолдануға болатындығының (допустимость) критерийлері **заңдылық, ғылымилық, сенімділік, қауіпсіздік, тиімділік, үнемділік адамгершілік нормаларына сәйкестігі** болып табылады.

 Сонымен, келтіріліп отырған ережелер жалпы алғанда танымдылық қызметтің әдістемесі ретінде сот сараптамасы жалпы теориясының қолданылу мүмкіндігін көрсетеді. Тек оның методологиялық қызметтерін талдау арқылы қолда бар жинақталған ғылыми білімдерді практикалық қажеттіліктермен тиімді қосу жолдарын іздестіруге болады. Қарастырып отырған тұрғыдан алғанда сот сараптамасы жалпы теориясының негізгі қызметінің біріне **геносеологиялық қызмет** жатады. Тек сондықтан да бұл теория сараптамалық қызметтің аясында жатқан объективтік нақтылықты шынайы бейнелеуге қабілетті, ол экспертологиялық ілімнің және оның қалыптасуының әрі қарай даму әдісі де бола алады. Бұл теорияға өзге де күрделі қызметтер тән-түсіндіруші (объяснительная) және алдын ала болжаушы (предсказательная).

 Сот сараптамасы жалпы теориясының **түсіндіруші қызметі** байланыстарды ашу, заңдылықтарды анықтау, сот сараптамалық қызметтің мәнін түсіндіруден тұрады. Түсіндіруші қызмет өз мазмұнында бүтіндей алғанда процесстерге, құбылыстар мен оқиғаларға сипаттама беретін жағдайдағы қызметті қамтиды. Өз кезегінде танылуға жататын құбылыстарды тиісті терминдермен сипаттай отырып, жалпы теория сот сараптамасының ілім ретіндегі ерекшелігін ашатын, объективтік нақтылықтың заңдылықтарын дәлірек келтіруге мүмкін болатын өз тілін қалыптастырады. Ғылыми деңгейде қарастырылған терминологияның қалыптасу сараптамалық зерттелетін заттардың мәнін терең түсінуге жағдай жасайды.

 Сот сараптамасы жалпы теориясының **алдын ала болжаушы қызметі** ғылым саласымен танылуға жататын заңдылықтар туралы ілімнің дамуын көре білуге жағдай жасайды, зерттелетін заттардың даму тенденцияларын көрсетеді және осылай ете отырып ғылыми теорияны құруда диалектикалық заңдарға сәйкестікке келтіру мақсатында қажетті жағдайларда ғылыми зерттеулерге дұрыс бағыт сілтейді.

 Осы теорияда іске асырылатын жүйелеу және ілімдерді синтездеу бұл пәнде **синтездеуші қызметтің** де бар екендігін білдіреді және ол алынған білімдерді жетілдіруге, оларды қабылдауды жеңілдетуге, теорияның жекелеген эелементтерінің арасындағы ғана емес, сонымен бірге осы теориямен өзге де ғылымдардың арасындағы терең байланыстарды ашуға жағдай жасайды. Сонымен, сот сараптамасы жалпы теориясының тиімділігін арттырудың бір жағдайы ретіндегі жеке ғылым ретінде бөлінуі, өз кезегінде түсіндіру, синтездеу, болжау қызметтері түрінде көрінетін методологиялық қызметі білдіреді. Тек осы қызметтер жалпы теорияның методолгиялық қызметін іске асырудың механизмінің құрамдас бөлігі бола отырып, сот сараптамасы саласындағы жаңа ілімді қалыптастырады. Мұнымен қатар криминалистика, іс жүргізу және өзге де ғылымдарда жинақталған ғылыми қорларды пайдалану-сот сараптамасының жалпы теориясында өзге ғылымдардың қолданған әдістері мен тәсілдерін, құралдарын өзіне жарамды етіп қолдануды білдіреді, сонымен қатар методологиялық қызметті іске асыра отырып жаңа әдістер мен құралдарды теориялық негіздеу нәтижесінде сот сараптамалық қызметтің әдістемелік қызметін дамытуға болады.

 Сот сараптамасы теориясының методологиялық қызметі мұндай жағдайда екі мағынада көрінеді. Ол ғылыми мағынада танылатын заңдылықтардың және сараптамалық танымның теориялық қағидаларын ойлау тәсілі формасында жүргізілсе, ал практикалық мағынада бұл қызмет негіздеу, сараптамалық зерттеу міндеттерін қою және нақтылау, үйлесімді тәсілдерді қарастыру, оны шешудің әдістері мен тәсілдері анықтау түрлерінде көрінеді.

**2 тақырып. Сот сараптамсының пәні мен міндеттері**

 Сот өндірісіндегі сот сараптамасының мақсаты істі дұрыс шешу үшін маңызы бар жағдайларды анықтау болып табылады. Қойылған мақсатқа сәйкес **сот сараптамасының пәні** анықталады және ол ретінде *арнайы ғылыми білімдердің негізінде анықталуға жататын қылмыстық, азаматтық немесе әкімшілік істердің нақты жағдайлары, нақтылы мәліметтері алынады*.

 Нақты сот сараптамасының пәні зерттеудің міндеттеріне байланысты және ол кең мағынада алғанда сараптаманың белгілі бір түрі бойынша нақты сұрақтар түрінде бейнеленетін тергеушінің (соттың) тапсырмалары болып саналады.

 Сот сараптамасының«пәні», «міндеттері**», «**сұрақтары» ұғымдарының арақатынасын талдағанда сараптаманың алдында тұрған сұрақтар мен міндеттер оның пәнін анықтауға жағдай жасайтынын, бірақ оның мазмұнына кірмейтінін ескеру крек. Басқаша айтқанда, сараптамалық зерттеулерде белгілі бір жағдайларды анықтау-зерттеу затының мазмұнына жататын, нақтылы міліметтердің тобын анықтайтын, сараптаманың алдында тұрған нақты міндеттер түрінде көрінеді.

 Сот сараптамасының затын нақтылау міндеттерінің ролі туралы айта отырып, оның ғылыми сала ретінде қалыптасу үшін маңздылығын ескеру керек, өйткені практикалық қызметтің түпкілікті міндеттері, онда туындайтын мәселелерді теориялық тұрғыдан анықтайды. А.Р. Шляховтың пікірі бойынша сот сараптамасының міндеттерін ғылыми тұрғыдан анықтау-сараптама затының мәнін түсінудің, сот сараптамасын тағайындау кезіндегі сұрақтарды нақтылап қоюдың әдістемелік негізі және осымен бірге сараптамалық зерттеулердің теориясы мен әдістемесін дамыту үшін базис болып табылады.

 Белгілі бір жағдайларда қойылған және ғылымда қарастырылған тәсілдермен қол жеткізілетін **сот сараптамасының міндеттерін** мақсат ретінде түсіну, оның әдістемелік мәнін бейнелейді және оның құрылымдық элементтерін нақылауға мүмкіндік береді.

 Мұндайларға көріп отырғанымыздай анықтамадағы мына белгілер жатады:

* **оны шешуді қамтамасыз ететін жағдайлар** **(бастапқы мәліметтер)**
* **сараптамалық танымның ғылыми қарастырылған тәсілдері, құралдары мен әдістері**.

 Сот сараптамасының пәнін қалыптастыратын сараптамалық міндетті бағалаудың негізі ***диагностикалық, классификациялық, идентификациялық и ситуациялық*** деңгейлердегі сараптамалық танымның міндеттері болып табылады.

Мұндай бірнеше деңгейлі бағыт ең алдыменсарапшының танылуға жататын құбылыстың мәніне тереңдеп енуін ескереді, мұның нәтижесі анықталушы фактінің қорытылу дәрежесі болып табылады.

Әрине, диагностикалық зерттеу барысында анықталатын жағдайлар қорытылу дәрежесіне қарай классификациялық зерттеу, иедентификациядан немесе ситуациялық зерттеу кезінде ашылған жағдайлардан ажыратылады. Аталған әрбір зерттеулердің қоршаған орта құбылыстарының және объектілерінің араларында өмір сүретін байланыстарды тану процессінде анықталатын сипатына қарай өзінің қорытылу деңгейлері болады. Сараптамалық танымды деңгей критерийі бойынша құрылысын дифференциалау-мәні бойынша шартты бола отырып, сарапшының танымдық қызметтерінің әр деңгейінің мақсаттары мен міндеттерін бөлуді ғана емес, сонымен бірге оны шешудің жекелеген методикаларын ұсынуға мүмкіндік береді. Диагностикалық зерттеу материалдық объектілердің табиғатын немесе сараптамалық талдау кезіндегі жағдайын танымай, ажыратпай, анықтамай (сараптамалық диагностика тек осы міндеттерді шешеді), қандай да бір зерттеуді жүргізу туралы айтудың өзі де қиын. Мұндай бағыт қоршаған ортадағы объектілердің қарапайым формаларын одан күрделірек түрлеріне қарай сатылап талдауды қарастыратын танымдылық процесстің мәнімен келіседі.

 Сараптамалық диагностикалық міндеттердің мәні туралы айта отырып, оның мақсаты криминалистикада, сот сараптамасының жалпы теориясында немесе ғылымның басқа саласында бұрыннан белгілі және жүйеленген зерттелетін объектіні тану және сипаттамасын ашу болып табылатындығын айту керек. Бұл жерде диагноз процессі тиісті ғылымдарда анықталған осы объектінің табиғаты мен жағдайын тану туралы шешімдерге сүйене отырып, **объектінің жеке белгілерін** салыстырмалды талдау жолымен іске асырылады. Мысалы объектінің белгілерін салыстырмалы талдау оны аяқ-киімнің ізі деп анықтауға мүмкіндік береді, бірақ бұл жағдайда сарапшы іздер туралы криминалистикалық іліммен қарастырылған арнайы танымдарға сүйенеді. Объектінің жеке құрамына талдау жасау негізінде осы объектіні немесе оның жағдайын тану және кейіннен заттың класын, арналуын анықтау диагностикалық міндеттің мазмұны бола отырып, оны классификациялық деңгейдің міндетінен ажыратуға жағдай жасайды. **Классификациялық міндеттің мәні** зерттелетін объектінің табиғаты мен жағдайын тану ғана емес, сонымен бірге анықталған белгілерге салыстырмалы зерттеуді қолдана отырып, оның басқа объектімен тобын, түрін, класын, олардың арасындағы ұқсастық пен айырмашылықтарды анықтау және негіздеу болып табылады. **Классификациялық міндеттің мақсаты** зерттелетін объектіні белгілі бір топқа, түрге жатқызу, яғни негізгі қағидасы қарастырылатын объектіні берілген үлгімен **ғылыми салыстыру** болып табылады. Классификациялық міндетті анықтаудағы мұндай бағыт сараптамалық танымның құрылымындағы оның орнын нақтылауға жағдай жасайды, оның ішінде топтық арналуын анықтау зерттеудің қандай түрі болып табылады-классификациялық па, әлде идентификациялық па деген сұраққа жауап алынады. Идентификация кезінде бұл сол объектінің өзі екендігі анықталады. Белгілі бір топқа немесе текке жататындығын анықтау кезінде зерттелетін объект белгілі бір классқа сай екендігі, тобы немесе түрі бойынша сондай болып табылатындығы белгіленеді.

**Криминалистикалық идентификация** – бұл сыртқы беті бойынша белгілі бір кескіндерімен объектінің өзіне өзі ұқсастығы бар немесе жоқ екендігін анықтауға жағдай жасайтын таным процессі, яғни зерттелетін уақиғаға жататын деке объекті екендігін анықтау.

 Ұқсастық туралы міндеттер шешімінің практикалық мағынасы идентификацияның нәтижесі тексеріліп жатырған уақиғаға қатысты қандай да бір объектінің байланысының бар немесе жоқ екендігін (бар немесе жоқ деп) анықтауға мүмкіндік береді, тергеу версияларын құру үшін және оларды тексерудің құралы болып табылады, істі тергеу үшін бірқатар маңызды жағдайларды анықтауға мүмкіндік береді.

 Диагностикалық, классификаци­ялық және идентификациялық деңгейлердегі міндеттер иерархиялы қағидасы Р.А. Кентлер еңбегінде анық баяндалған. Ол **идентификацияны мынандай үш міндетті кезектілікпен шешу процессі деп қарастырады: объектіні тану; классификация, яғни оны белгілі бір классқа жатқызу; жеке бір объектіні жекешелеу немесе осы нақты жеке объектінің ұқсастығын анықтау** [[[1]](#footnote-2)].

 Сараптамалық міндеттерді шешудің жоғарыда қарастырылған міндеттері бір ерекшелікпен сипатталады-олардың тану заты материалдық нақтылықтың объектілерін тануға негізделген нақтылы мәліметтер болып табылады. Бұ жерде олардың **субстанциональдық, морфологиялық және көлемдік** байланыстары, құрамы да (белгілері) талдана алады.

 Бұл құрамдар объектілердің араларында өмір сүретін себепті-салдарды (генетикалық) және функционалдық байланыстар тұрғысынан алғанда ситуациялық сараптамалық міндеттердің пәні болып табылады.

 Сараптамалық танымның құрылысында ситуациялық деңгейді бөле отырып, криминалистикада қалыптасқан ситуациялық сараптама туралы түсінікті ғана ескеріп қоймаймыз, сонымен қатар жекелеген сараптамалардың заты болып табылатын, элементарный ситуацияларды талдауды қамтитын оның тар түсінігін де ескереміз (мысалы қарудың шүріппесі басылмай-ақ атылуы мүмкін жағдайларын анықтау).

Сәйкесінше осы деңгейдің міндеттері анықталатын фактінің тобына қарай жалпы және жеке деп бөлуге әкеледі. Соңғысына мыналарды жатқызуға болады:

* әрекетті жасау тәсілі, әрекетті жасау мүмкіндіктері;
* әрекетті жасау орны;
* әрекетті жасау уақыты;
* объектілердің өзара әрекеттерінің механизмі;
* объектінің өзгеру себебі мен жағдайы, чонымен қатар әрекет пен салдардың арасындағы байланысты анықтау.

 **Жалпы ситуациялық міндет** әдетте ғылым мен техниканың әр саласы бойынша арнайы білімнің болуын талап етеді, сондықтан да комплексті сараптама қолдануға негіз болады. **Жеке ситуациялық міндеттің** мақсаты тар болып анықталады, әдетте бір білім саласы бойынша арнайы білімнің болуын талап етіп тұрады.

 **Сот сараптамасының объектілері**

 Сот сараптамасының мәселелерін дұрыс шешу, оның бастапқы мәселелерінің бірі болып саналатын сараптамалық зерттеудің объектілеріне де байланысты болып табылады. **Сараптамалық зерттеудің объектілері ретінде процессуалдық заңдармен анықталған мәліметтердің көздері (источники)-сараптамалық міндетті шешу үшін қажетті іс материалдары алынады.** «Қазақстан Республикасыныдағы сот сараптамалық қызмет туралы» ҚР Заңына сәйкес сот сараптамасының объектілері заттай айғақтар, құжаттар, адамның денесі мен психикалық жағдайы, мәйіттер, жануарлар, үлгілер, сонымен қатар сот сараптамасы жүргізілетін іс материалдарындағы сот сараптамасы затына жататын мәліметтер болып табылады.

 Сараптама объектілерінің заңда кеңейтіліп (нақты алғанда шектелмеген) қарастырылған тізіміне қарамай, сараптамаға берілетін барлық материалдар үш жеке топқа бөлінеді: негізгі объектілер, салыстырмалы материалдар және анықтамалық мәліметтері бар материалдар.

 Негізгі объектілерге белгілі бір мәліметі бар тікелей материалдық объектілер жатқызылады, мысалы, заттай айғақтар; екінші топты сараптамалық зерттеулер үшін үлгілер құрайды. Үшінші топ ретінде сараптамалық зерттеулер үшін қажетті анықтамалық мәліметі (информации) бар мәліметтер (сведения) алынады (инструкциялар, ГОСТ тар, коллекциялар және т.б.).

 Заңға сәйкес сараптаманы тағайындаған орган сараптамалық зерттеу объектісінің қол жетімділігіне, сенімділігіне кепілдік береді.

 Сот сараптамасының объектілері, егер олардың құрамы мен габариттері мүмкіндік берсе, онда сарапшыға оралған және мөрленген түрде беріледі. Қалған жағдайларда сот сараптамасын тағайындаған орган, сот сарапшысының зерттелетін объекті тұрған жеріне жетуіне, ол объектіні кедергісіз алуына және зерттеуді жүргізу үшін қажетті жағдайларды қамтамасыз етуі керек.

 Сот сараптамасын тағайындаған органның рұқсатымен заттай ағақтар мен құжаттарды зерттеу жүргізу кезінде, ол затттар зерттеуді жүргізу және қорытынды беру үшін қажетті деңгейде ғана пайдаланылады немесе бүлінеді. Бұл рұқсат сот сараптамасын тағайындау туралы қаулыда немесе сот сарапшысының ұсынысын қанағаттандыру немесе қанағаттандырудан ішін-ара бас тарту туралы анықтамада, негізделген қаулыда көрсетілуі керек.

 Сараптамалық зерттеуді жүргізу кезінде айтарлықтай мәселе **салыстырмалы зерттеулер үшін үлгілер пайдалану**, әсіресе түп нұсқаның құрамын тікелей зерттеу мүмкін емес немесе мақсатқа сай емес жағдайларда туындайды. «Қазақстан Республикасыныдағы сот сараптамалық қызмет туралы» ҚР Заңына сәйкес **Үлгілер-бұл сот сараптамалық зерттеуді жүргізу және сарапшының қортындысын беру үшін тірі адамның, мәйіттің, жануардың, заттың құрамын бейнелейтін материалдық әлемнің объектілері болып табылады.**

Сараптамалық зерттеу үшін үлгілер-бұл диагностикаланатын, классификацияланатын немесе идентификацияланатын объектілермен (әдетте заттай айғақтармен) салыстыру үшін сарапшыға берілетін материалдық объектілер. Заттай айғақтардан ажырата қарағанда, бұлар тергелетін оқйғамен байланысты емес және дәлелдемелер болып табылмайды. Олардың ажыратушы белгісі-тексерілетін объектіден шыққандығының күмән тудырмайтындығы.

 Салыстырмалы зерттеулер үшін үлгілер ретінде заң (ҚР ҚІЖК 256 бабы) адамнан алынатын мыналарды атайды: қан, сперма, шаштар, тырнақ кесінділері, дененің сыртқы қабатының микроскопиялық қырындылары (соскобы), түкірік, тер және басқа да бөлінділер, тері өрнегінің іздері, тістің слепкалары, қол жазба және адамның қасиеттерін білдіретін өзге де материалдар, дауыстың фонограммасы.Үлгілерге сондай-ақ материалдардың, заттардың, дайын өнімдердің, пробалары, гильзаның, оқтың үлгілері, құралдар мен механизмдердің іздері де жатады.

 Пайда болу сипатына қаарй үлгілер былай бөлінеді: тергелетін уақиғаға дейін пайда болған және онымен байланысты емес (еркін); уақиғаны тергеу кезінде пайда болған, бірақ істі тергеумен байланысты емес (шартты түрде еркін-условно-свободные); істі тергеумен байланысты пайда болған (эксперименталдық). Соңғысы тергеушімен де, сарапшымен де алынуы мүмкін.

 Үлгілер сезіктіден, айыпталушыдан, жәбірленушіден, сонымен қатар медициналық сипаттағы мәжбүрлеу шарасын қолдану бойынша іс жүріп жатырған адамдардан алынуы мүмкін. Іздер оқиға болған орында немесе заттай айғақтарда басқа адамнан қалуы мүмкін екендігі туралы жеткілікті мәліметтер болғанда, аталған іздер қалып қалуы мүмкін жағдайлар бойынша куә (жәбірленуші) ретінде жауап алынғаннан кейін үлгілер осы адамнан алынады.

 Үлгілерді алудың тәсілдері былай бөлінеді:

* **мәжбүрлеуші** – сезіктіден, айыпталушыдан;
* **прокурордың, соттың санкциясымен мәжбүрлеу түрінде** – куәдан, жәбірленушіден мынандай жағдайларда: а) қылмысын әшкерелейтін жауаптарды тексеру үшін сезіктінің (айыпталушының) талап етуі; ә) венерологиялық және өзге де жұқпалы ауруларды диогностикалау үшін үлгілерді алу қажеттілігі болғанда;
* куәнің және жәбірленушінің **келісімімен**.

 Егер үлгі алу қарама-қарсы жыныстағы адамдарды шешіндірумен байланысты болмаса және ерекше профессионалдық тәжірбиені қолдануды талап етпейтін болса, онда тергеушінің өзінің, ал қажеттілік болғанда врачтың, өзгедей маманның қатысуымен үлгі алуға құқығы бар. Өзгедей жағдайларда үлгілер тергеушінің тапсырмасы бойынша врачпен немесе маманмен алынады. Үлгіні алу сараптамалық зерттеудің бір бөлігі болып саналғанда, ол сарапшымен жүргізіледі.

 Үлгіні алу кезінде тергеуші міндетті түрде қаулы шығарады және онда мыналар көрсетілуі керек:

* үлгі алатын адам;
* үлгі алынуға жататын адам (ұйым);
* қандай үлгілер және қанша көлемде алынуға жататындығы;
* адам үлгіні беру үшін қайда және кімге келу керек екендігі;
* үлгі алынғаннан кейін қайда және кімге берілу керек екендігі.

 ҚР ҚІЖК 259 бабы сараптамалық зерттеу үшін тергеушінің үлгі алуының келесідей тәртібін қарастырады: адамды өзіне шақырап немесе оның жатқан жеріне барып, сараптамалық зерттеу үшін үлгі алу туралы қаулымен қол хат ала отырып таныстырады және осы тергеу әрекетіне қатысушы барлық адамдарға құқықтары мен міндеттерін түсіндіреді.

* Тергеуші өзі немесе маманның қатысуымен қажетті әрекеттерді орындап, сараптамалық зерттеу үшін үлгі алады, оны орап, мөрлейді (опечатывает).
* Сараптамалық зерттеу үшін үлгі алу тиісті жағдайларда алу, тінту, эксгумация арқылы немесе осы тергеу әрекеттерін жүргізу кезінде іске асырылады.

ҚР ҚІЖК 260 бабы врачтың немесе өзгедей мамнның үлгі алу мүмкіндігін келтіреді. Мұндай жағдайда:

* Тергеуші врачқа немесе өзгедей маманға үлгі алынуға жататын адамды, сонымен қатар тиісті тапсырмасымен қаулыны жібереді. Қаулыда осы тергеу әрекетіне қатысушы барлық адамдардың құқықтары мен міндеттері көрсетілуі керек. Врачқа, маманға қатысты қайыру беру мәселесін (отвод) қаулы шығарған тергеуші шешеді.
* Врач немесе өзгедей маман тергеушінің тапсырмасымен қажетті әрекеттерді орындап, үлгіні алады. Үлгілер оралып, мөрленіп, мұнан кейін врач немесе маман адам дайындаған ресми құжатпен бірге тергеушіге жіберіледі.

 Тергеуші үлгілерді алып, үлгіні алу жұмыстары қандай кезектілікпен жүргізілсе сол тәртіпте баяндап, барлық әрекеттерін, қолданылған ғылыми зерттеу және өзгедей әдістерді және үлгілердің өзін атап көрсетіп **хаттама жазады**. Егер үлгілер тергеушінің тапсырмасымен врачпен немесе өзгедей маманмен алынса, онда ол үлгіні алған адам осы әрекетке қатысушылардың барлығы қол қоятын **ресми құжат** толтырады және ҚІЖК 203 бабының сегізінші бөлімінде белгіленген тәртіпте қылмыстық іске тіркеу үшін тергеушіге беріледі.

 ҚР ҚІЖК үлгіні тергеушінің алатын жағдайы да көрсетілген. Мысалы зерттеу процессінде сарапшымен эксперименталдық үлгілер де алынуы мүмкін, ол қорытындыда көрсетіліп хабарланады. Тергеушінің мұндай үлгілерді жасау кезінде қатысуға құқығы бар, бұл жағдай оның хаттамасында көрсетіледі. Сарапшы зертеуді жүргізіп болғаннан кейін үлгіні оралған және мөрленген түрде өзінің қорытындысына тіркейді.

 Заң **соттардың** үлгіні алу әрекеттеріне де белгілі бір тәртіп қарастырған. Мысалы судья үлгілерді, оның ішінде егер оны зерттеу іс үшін маңызы бар болса, онда тірі адамды, мәйітті, жануарды, затты бейнелейтін құрамдарды алуға құқылы.

 Үлгіні алу туралы сот **негізделеген анықтама** шығарады және бұл жағдайда үлгілерді судьяның өзі алуы мүмкін, ал қажеттілік болғанда үлгі алынатын өзге жыныстағы адамды шешіндірумен байланысты болмаса және ерекше профессионалдық тәжірбиенің болуын қажет етпесе дәрігердің немесе өзгедей маманның қатысуымен алынады. Өзге жағдайларда судьяның тапсырмасымен үлгілер дәрігермен немесе өзге маманмен алынады.

 Үлгіні алу сараптамалық зерттеудің бір бөлігі болып саналғанда оны сарапшының өзі алады. Үлгілер тараптардан және үшінші тараптан да алынуы мүмкін.

 Судья тиісті адамды шақырып алып, үлгіні алу туралы анықтамамен қол хат ала отырып таныстырады және оған, және осы процессуалдық әрекетке қатысушы өзге адамдарға да құқықтары мен міндеттерін түсіндіреді. Мұндай жағдайда судья өзі немесе маманның қатысуымен қажетті әрекеттерді орындап, үлгіні алады, оны орап, мөрлейді

 Үлгіні алу нәтижесі процессуалдық әрекеттің (сот мәжілісінің) хаттамасында көрсетіледі, онда үлгіні алу жұмыстары қандай кезектілікпен жүргізілсе сол тәртіпте баяндалып, қолданылған ғылыми зерттеу және өзгедей әдістерді және үлгілердің өзін атап көрсету керек. Өзге жағдайларда судья дәрігерге немесе маманға үлгі алынуға жататын адамды, сонымен қатар тиісті тапсырмасымен анықтаманы жолдайды. Анықтамада осы процессуалдық әрекетке қатысушылардың барлығының құқықтары мен міндеттері көрсетілуі керек.

 Дәрігер немесе өзге маман судьяның тапсырмасы бойынша қажетті әрекеттерді орындап, үлгіні алады. Үлгілер оралып және мөрленіп, мұнан кейін дәрігердің немесе маманның дайындаған ресми құжатымен бірге судьяға жолданады.

 Зерттеу барысында сарапшының **эксперименталдық үлгілер дайындауы мүмкін**, мұндай жағдай қорытындыда айтылуы керек. Судьяның мұндай үлгілерді жасау кезінде қатысуға құқығы бар және бұл жағдай хаттамада көрсетіледі. Сарапшы зертеуді жүргізіп болғаннан кейін үлгіні оралған және мөрленген түрде өзінің қорытындысына тіркейді.

 Егер үлгілер судьяның тапсырмасымен сарапшымен немесе маманмен алынса, онда ол үлгіні алған адам осы әрекетке қатысушылардың барлығы қол қоятын **ресми құжат** толтырады және қылмыстық іске тіркеу үшін судьяға беріледі. Хаттамаға алынған үлгілер оралған және мөрленген түрде тіркеледі.

 ҚР ҚІЖК 91-3 бабы үлгілерді алу кезіндегі адамның құқықтарын қорғауды қарастырады. Оның ішінде үлгілерді алудың әдістері және ғылыми-техникалық құралдары адамның өмірі мен денсаулығына қауіпсіз болуы керек. Адамның жанын қатты ауыртатын күрделі медициналық процедуралар мен әдістерді қолдануға тек үлгі алынуға жататын адамның өзі жазбаша келісім бергенде ғана болады, ал егер ол адам кәмелетке толмаған немесе психикалық аурумен ауыратын болса, онда оның заңды өкілдерінің келісімін алу қажет.

**3 тақырып. Сот сараптамасын топтастыру**

1. Сот сараптамасының түрлері.

2. Сот сараптамасының кластары.

Сот сараптамасы қызметін іске асыруды ұйымдастыру барысында сот сараптамасын топтастырудың ғылыми негізділігі туралы мәселені шешу маңызды лорын алады. Оны шешу бірқатар факторлармен анықталады, олардың ортасында келесілерге көңіл аудару керек.

Ең алдымен сараптаманы топтастыру-бұл сараптамалық білім саласы туралы ғылыммен қалыптасқан жүйеленген түсініктің болуы. Оның бағытын бір мағынада анықтау, осы ғылыми және практикалық саланың жүйеленген түсінігін қалыптастырып ғана қоймайды, сонымен бірге практикада осы арқылы іске асырылатын құрылымдық элементтерін бөлуге мүмкіндік береді. Өз кезегінде, нәтижесінде сот сараптамасын жүргізу кезінде көрінетін танымдық сараптамалық қызметтің құрылымдық элементтерін дифференциациялау, арнайы мақсатта сот өндірісінде қолданылатын ғылыми білімді бөлу үшін негізделуі қажетті болатын **объективтік критерийді анықтауды** талап етеді.

 Сот сараптамалық қызметтің практикасында кезінде А.Р. Шляховтың қарастырған сот сараптамасын топтастыру қолданылады.[[2]](#footnote-3) Ол сот сараптамасының барлығын тоғыз класқа бөлген және бұл кластар онан әрі қарай топтарға, түрлерге бөлінеді. Сот сараптамасының кластарына мыналар жатқызылған: криминалистикалық, сот инженерлік-транспорттық, сот экономикалық, сот биологиялық, сот инженерлік-техникалық, сот инженерлік-технологиялық, сот ауыл шаруашылық, сот экологиялық, сот медициналық және психофизиологиялық.

Бұл топатстыру сараптаманы бір уақытта үш негіз бойынша бөлуге негізделген: заты (предмет), объектісі, және зерттеу методикасы.

О. В. Жгенти сот сараптамасының түрлерін мұнан да әрі нақтылауды ұсынып, ол сот сараптамасының мынандай класстарын ұсынады: криминалистикалық, биолого-медициналық, экономикалық, инженер-техникалық, ауыл шаруашылық, сот-транспорттық[[3]](#footnote-4).

 Сот сараптамасының түрлері, яғни криминалистикалық, экономикалық, инженер-техникалық және өзге де түрлері осы ғылымдардағы салалар бойынша әрі қарай дифферинциациялана алады.

 Сот сараптамасын жоғарыда атаған негіз бойынша былай топтастыруға болады:

 **Класс***:* **Криминалистикалық сараптама**

***Дәстүрлі сраптаманың тобы (род):***

* Құжаттар бойынша сот сараптамасы
* Портрет бойынша сот сараптамасы
* Сот фототехникалық сараптама
* Сот видеофонографиялық сараптама
* Сот трасологиялық сараптама
* Сот баллистикалық сарптама (Судебная баллистическая экспертиза)

***Дәстүрлі емес сараптаманың тобы (Род нетрадиционных экспертиз):***

* Материалдардың. Заттардың, бұйымдардың сот сараптамасы (Судебная экспертиза материалов, веществ и изделий)
* Оқиға орны жағдайларнының сот сарптамасы

**Класс*:* Сот дәрігерлік-психофизиологиялық сараптама**

***Тобы:***

* Сот-медициналық сараптама
* Сот-биологиялық сараптама
* Сот-психофизиологиялық сраптама
* Сот-психиатриялық сараптама
* Сот-психологиялық сараптама

**Класс: Сот экономикалық сараптама**

***Тобы:***

* Сот бухгалтерлік сараптама
* Сот қаржы-несие сараптамасы
* Сот қаржы-бюджеттік сараптама
* Коммерциялық операциялар бойынша сот сараптамасы
* Сот тауар сараптамасы (Судебная товароведческая экспертиза)

**Класс: Сот инженерлік-техникалық сараптама**

***Тобы:***

* Сот автотехникалық сараптама
* Сот өрт-техникалық сараптама
* Сот құрылыс-техникалық сараптама
* Сот жарылыс заттар сараптамасы (взрывотехническая экспертиза)
* Судебная инженеро-технологическая экспертиза
* Сот агротехникалық сараптама
* Компьютерлік жүйе бойынша сот сараптамасы
* Электротехникалық жүйе және жабдықтар бойынша сот сарптамасы.

 Бұл келтіріліп отырған сараптама класстарының толық тізімі емес, себебі белгілі бір ғылым саласының дамуына қарай және сот өндірісінің қажеттілігіне қарай сараптама түрлерінің де көлемі өзгеріп отыруы мүмкін. Нақты түрлері бойынша сараптаманы бөлу мәселесі де белгілі бір сараптамалық зерттеу жүргізуге қарай сот практикасының сұранысына және құралдармен жабдықталуына, яғни әдістемелік жағынан қарастырылуына байланысты. Осыған байланысты нақты сараптаманың белгілі бір түрге жатуы, онда қолданылатын ғылыми білімге ғана байланысты емес, сонымен бірге сот практикасының міндеттерін шешу тәсілдеріне айналдырылған нақты сараптамалық салаға байланысты болып табылады. Мысалы кримналистикалық ілімге негізделген трасологиялық сараптама тобы келесідей түрлерге бөлінеді:

* Дактилоскопиялық сараптама;
* Аяқ және аяқ киім іздерінің сараптамасы;
* Тіс, ерін және адамның өзгедей мүшелерінің сраптамасы;
* Жануарлардың аяқ іздерінің сараптамасы;
* Сындыру құралдары және құлыптайтын құрылғылар іздерінің сараптамасы;
* транспорттық-трасологиялық сараптама;
* суық қарулар сараптамасы;
* бүтінді бөліктер бойынша идентификациялық сараптама.

 Осы сияқты, практиканың және қолданылатын ілімнің сұранысына қарай сараптаманың өзге классы және тобы бойынша да түрлерді келтіруге болады. Сот сараптамасының келтірілген топтастырылуынан басқа өзге де түрлері бар. Оның ішінде іс жүргізу заңында сараптаманың келесідей топтастырылуы қарастырылған:

 **зерттеу көлемі бойынша**-негізгі және қосымшы

 **сарапшылардың саны бойынша**-жеке және комиссиялы

 **жүргізу кезектілігіне қарай** –алғашқы және қайталай

**қолданылатын білімнің құрамы бойынша**–бір текті және кешенді

**жүргізу орны бойынша –сараптамалық мекемеде және одан тыс жерлерде**.

 Аталған әрбір сараптама түрінің тағайындалуы және жүргізілуі бойынша белгілі бір құқықтық негіздері болады. Ол туралы келесі тақырыптарда сөз қозғалады.

**4- тақырып. Сот сараптамасын тағайындаудың ұйымдастырушылық мәселелері. Қазақстан Республикасының сараптамалық мекемелері.**

 Сот сараптамасын тағайындау жұмысында процессуалдық шешімдерді қабылдау, сонымен қатар сараптама жүргізетін мекемені немесе нақты сарапшыны таңдау мәселелерінен тұратын ұйымдастырушылық жұмыстар маңызды болып табылады.

 Ұйымдастырушылық мәселелер сараптама тағайындаудың сатысына қарай да шешіледі, бұл саты шартты түрде екіге, дайындық және сараптаманы тапсыру сатысына бөлінеді.

 Өз кезегінде дайындық сатысы ұйымдастырушылық мәселелерді шешуді талап ететін келесідей кезеңдерген бөлінеді:

 **Сараптаманы тағайындау туралы шешімді қабылдау.**

 Бұл кезең алдын ала тергеу немесе істі сотта қарау кездерінде іс үшін маңызы бар жағдайларды анықтау үшін арнайы білімді қолдануды талап ететін жағдайлар туындауы мүмкіндігін білдіреді. Басқаша айтқанда, істің бастапқы жағдайларын анықтау үшін дәлелдеу субъектісінде дәлелдемелік мәліметтерді алудың тәсілдері бойынша мүмкіндігі таусылса, онда тергеуші немесе сот сараптама тағайындау туралы шешім қабылдай алады.

 **Сараптамалық қарастыруды талап ететін міндеттерді анықтау.**

 Тергеуші (сот) сараптамалық зерттеудің мақсаттарын нақтылауды және сараптаманы жүргізу үшін қажетті және жеткілікті жағдайларды білдіретін алдағы тұрған зерттеудің нақты міндеттерін дәл анықтауы керек.

 **Сараптаманың нақты түрін анықтау.**

 Бұл мәсеғлені шешу сараптамалық білімді қолданудың тиімділігін білдіреді. Осыған байланысты, тергеуші немесе сот сараптаманың топтастырылуына және олардың мүмкіндіктеріне маманданған түрде сүйенуі керек. Мысалы сараптаманың процессуалдық түрін дұрыс анықтамау (қосымша, қайталанған) оларды тағайындау кезінде процессуалдық заңды бұзуға соқтыруы мүмкін, ал нақты сараптама түріне қатысты ғылыми ілімді қолданудың мүмкіндігін бұрыс бағаламау, сарапшының сараптама жүргізуден бас тартуына әкелуі мүмкін.

 **Сарапшыға сұрақтарды қою. (Формулирование вопросов эксперту).**

 Тергеуші (сот) сараптаманың түрін анықтағаннан және оның міндеттерін нақтылағаннан кейін сарапшыға берілетін сұрақтарды дұрыс қоюға кірісуі керек. Бұл жерде дәлелдеу субъектісіне ол сұрақтарды қоюдағы әдістемелік және процессуалдық талаптарды жетекшілікке алуы керек. Қойылатын сұрақтар сараптаманың компетенциясы және таңдап алынған сарапшының мамандығы шегінен асып кетпеуі керек. Сарапшыға сұрақтар логикалық кезектілікпен қойылып, алдымен оқиғаға қатысты жалпы тәртіптегі сұрақтар, мұнан кейін тергеу мен сотқа қажетті нақты сұрақтар қойылуы керек. Сарапшыға сұрақтар мазмұны бойынша анық және түсінікті беріліп және процесстің барлық қатысушыларына түсінікті болуы керек. Сот сарапшысына құқықтық сипаттағы сұрақтар қоюға заң тиым салады, мұндай сұрақтар қоюға болмайды.

 **Сараптама жүргізу үшін түпкі мәліметтерді дайындау (Подготовка исходных данных для производства экспертизы).**

 Бұл жағдайда тергеуші (сот) сарапшыға жіберілетін материалдардың тізімін дәл анықтауы керек. Бұл материалдарға зерттеу объектілері, сараптамалық зерттеу үшін үлгілер, қылмыстық, азаматтық, әкімшілік істердің материалдары, оның ішінде заттай айғақтар және сарапшының зерттеу жүргізуіне мүмкіндік беретін құжаттар жатады.

 Сраптаманы тағайындау кезіндегі ұйымдастырушылық мәселелерді шешу бойынша маңызды саты **сот сарптамасын жүргізуді тапсыру сатысы** болып табылады және ол мыналарды қамтиды:

 **-сараптаманы тағайындау туралы қаулы шығару;**

 **- сараптамалық мекемені немесе сарапшыны таңдау;**

 **- сарапшыға немесе сот сараптамасы органына сараптама тағайындалған материалдарды беру.**

Сот сараптамасын тағайындау туралы қаулының мазмұны мен формасы процессуалдық құжат ретінде жеке лекция сабағында қарастырылады, бұл жерде, барлық жоғарыда аталған ұйымдастырушылық мәселелерді шешу осы құжатты орындаудың сапасына және оның ережелерін сарапшының немесе сараптама мекемесінің толық орындап шығуына байланысты екендігін айта кету керек.

 **Сараптама тағайындалған материалдарды беру** дәлелдеу субъектісінің тікелей (өзінің) немесе почта арқылы беуімен іске асырылады. Тергеушінің (соттың) сараптама жүргізу объектісінің тым үлкен немесе өзге де себептерге байланысты қаулымен бірге тапсыра алмайтын кездері болады. Мұндай жағдайда процессуалдық заңға сәйкес объектіге күзет қойылуы керек және сарапшыны сол жерге әкелу қажет. Барлық жағдайда процессті жүргізіп отырған орган сараптама тағайындау туралы қаулының сарапшыға немесе сараптама мекемесіне берілу күнін көрсетуі керек.

 Сот сараптамасы органына немесе сот сарапшысына материалдарды беру бойынша сараптама тағайындау кезінде заңның **сот сараптамасын жүргізу мерзімін** белгілейтіндігін ескеру керек. Бұл ұйымдастырушылық сұрақ «Қазақстан Республикасындағы сот-сараптамалық қызмет туралы» ҚР Заңының 25 бабымен реттелген және келесідей нормативтік ережелерді келтіреді:

      - Сот сараптамасын жүргiзу мерзiмi сот сараптамасы органы не сот сараптамасы органының қызметкерi болып табылмайтын, сот сарапшысы ретiнде тартылған адам сот сараптамасын және оның объектiлерiн тағайындау туралы қаулыны, ұйғарымды iс жүргiзуге қабылдаған күннен бастап есептеледi.
      - Қазақстан Республикасы Әдiлет министрлiгi және Қазақстан Республикасының денсаулық сақтау саласындағы уәкiлеттi органы көздеген ерекше жағдайларды қоспағанда, сот сараптамасын жүргiзу мерзiмi отыз тәулiктен аспауға тиiс.
    -  Сот сараптамасын жүргiзу мерзiмiн ұзартуды сот сараптамасы органы басшысының не сот сараптамасы органының қызметкерi болып табылмайтын сот сарапшысының (сот сарапшыларының) дәлелдi өтiнiшi бойынша сот сараптамасын тағайындаған орган (адам) жүзеге асырады.
     - Сот сараптамаларының күрделiлiк санаттарын айқындаудың жалпы критерийлерiн, олардың күрделiлiк санаттарына қарай сот сараптамаларын жүргiзу мерзiмдерiн есептеу тәртiбiн, сондай-ақ сот сараптамасын жүргiзу мерзiмiн ұзарту тәртiбiн Қазақстан Республикасы Әдiлет министрлiгi және Қазақстан Республикасының денсаулық сақтау саласындағы уәкiлеттi органы белгiлейдi.
      4. Осы Заңда белгiленген жағдайда сот сараптамасын жүргiзудi тоқтата тұру ол үшiн негiз болған мән-жайлар жойылғанға дейiн, бiрақ он тәулiктен асырылмай жүргiзiледi. Егер сот сараптамасын жүргiзудi тоқтата тұру үшiн негiз болған мән-жайлар көрсетiлген мерзiм iшiнде жойылмаса, сот сараптамасын тағайындаған органның (адамның) атына қорытынды берудiң мүмкiн еместiгi туралы хабарлама жiберiледi.
      5. Сот сарапшысының қорытындысы немесе қорытынды берудiң мүмкiн еместiгi туралы хабарлама олар жасалғаннан кейiн үш тәулiк iшiнде сот сараптамасын тағайындаған органға (адамға) жiберiледi.

 **Қазақстан Республикасының сараптамалық мекемелері.**

 Қазіргі заңға сәйкес сот сараптамасы Қазақстан Республикасында арнайы бекітілген органдармен, сол сияқты жекелеген сарапшылармен жүргізіледі. «Қазақстан Республикасындағы сот-сараптамалық қызмет туралы» ҚР Заңының 20 бабына сәйкес сот сараптамасының мемлекеттік ұйымдарының жүйесіне мыналар кіреді:

1) Қазақстан Республикасы Әдiлет министрлiгiнiң сот сараптамасы органдары;
 2) Қазақстан Республикасының денсаулық сақтау саласындағы уәкiлеттi органының сот сараптамасы органдарын, оның iшiнде өздерiнiң функцияларына сот-психиатриялық, сот-наркологиялық сараптамаларды жүргiзу жатқызылған денсаулық сақтауды мемлекеттiк басқарудың жергiлiктi органдарының мамандандырылған психиатриялық және наркологиялық ұйымдарын қамтитын сот сараптамасының мемлекеттiк ұйымдарының жүйесi жүзеге асырады.

 Қазіргі уақытта сараптама жүргізетін ресми бекітілген арнайы мемлекеттік органдардың тізімі жоқ, бұл мәселе осы саладағы заңның мәселесі болып саналады. Негізінде сот-сараптамалық қызметті жүргізетін мемлекеттік органдардың олардың атқаратын қызметтері көрсетіле отырып, толық тізімі заңда анықталуы керек. О.Г. Кузнецованың пікірінше мұндай органдардың қатарына мыналар жатқызыла алады:

 1. Қазақстан Республикасы Әділет минисатрлігінің сот сараптамасы орталығы және оның территориялық бөлімшелері. Олардың қызметтеріне мыналар жатады:

 1) ҚР ӘМ ЦСЭ жүргізілетін сараптамалар түрлерінің тізіміне сәйкес қылмыстық, азаматтық, әкімшілік сот өндірісі саласындағы сот-сараптамалық қызмет және Қазақстан Республикасы Әділет Министрлігімен біліктілігі берілетін сараптамалық мамандықтар;

 2) сот сараптамасын дайындау, тағайындау және сот сараптамасы нәтижелерін бағалау мәселелері бойынша құқыққорғау органдары қызметкерлерімен және судьялармен оқу-әдістемелік жұмыстар;

 3) сот сараптамасы саласындағы халықаралық ынтымақтастық;

 4) сот сараптамасы түрлерінің Тізіміне сәйкес іске асырылатын ғылыми - әдістемелік қамтамасыз ету;

 5) қызметтерінің бағыттары бойынша сот сарапшыларын таңдау, кәсіби дайындау және біліктілігін көтеру;

 2. Қазақстан Республикасы денсаулық сақтау Министрлігінің сот медицина орталығы және оның территориялық бөлімшелері. Олардың қызметтеріне мыналар жатады:

 1) қылмыстық, азаматтық, әкімшілік сот өндірісіндегі келесідей сот-медициналық сараптамалар түрлерін жүргізу бойынша сот-сараптамалық қызметтер:

 а) тірі адамдарды сараптамалау;

 б) мәйіттер;

 в) биологиялық сипаттағы заттай айғақтар;

 г) іс материалдары бойынша;

 д)сот-химиялық;

 е) сот-токсикологиялық;

 ж) криминалистикалық физико-техникалық сараптама.

 2) сот сараптамасын дайындау, тағайындау және сот сараптамасы нәтижелерін бағалау мәселелері бойынша құқыққорғау органдары қызметкерлерімен және судьялармен оқу-әдістемелік жұмыстар

 3) сот-медициналық сараптама саласындағы халықаралық ынтымақтастық;

 4) сот сараптамасы түрлеріне сәйкес іске асырылатын ғылыми - әдістемелік қамтамасыз ету;

 5) қызметтерінің бағыттары бойынша сот сарапшыларын таңдау, кәсіби дайындау және біліктілігін көтеру.

 3. Қазақстан Республикасы қорғаныс Министрлігінің сот сараптамасының орталық лабораториясы және оның территориялық бөлімшелері (әрі қарай ҚР ҚМ ССОЛ). Олардың қызметтеріне мыналар жатады:

 1) қылмыстық, азаматтық, әкімшілік сот өндірісіндегі келесідей сот-медициналық сараптамалар түрлерін жүргізу бойынша сот-сараптамалық қызметтер:

 а) тірі адамдарды сараптамалау;

 б) мәйіттер;

 в) биологиялық сипаттағы заттай айғақтар;

 г) іс материалдары бойынша;

 д)сот-химиялық;

 е) психиатриялық;

 ж) наркологиялық және токсикологиялық.

 2) сот сараптамасын дайындау, тағайындау және сот сараптамасы нәтижелерін бағалау мәселелері бойынша құқыққорғау органдары қызметкерлерімен және судьялармен оқу-әдістемелік жұмыстар

 3) сот-медициналық сараптама саласындағы халықаралық ынтымақтастық;

 4. Қазақстан Республикасы денсаулық сақтау Министрлігінің «Психиатрия, психотерапия және наркологиялық Республикалық ғылыми-практикалық орталығы» Республикалық мемлекеттік қазыналық мекемесі. Олардың қызметтеріне мыналар жатады:

 1) тірі адамдарға сот сараптамасының келесідей түрлерін жүргізу бойынша қылмыстық, азаматтық, әкімшілік сот өндірісіндегі сот-сараптамалық қызметтер:

 а) психиатриялық;

 б) психологиялық;

 в) психолого-психиатриялық;

 б) наркологиялық.

 2) сот-психиатриялық сараптамасын ғылыми-әдістемелік қамтьамасыз ету;

 3) психиатр, психолог және нарколог сот сарапшыларын таңдау, кәсіби дайындау және біктілігін арттыру;

 4) сот-медициналық, психиатриялық сараптама саласындағы халықаралық ынтымақтастық.

 Сот сараптамасын сараптамалық мекемеге тапсырған кезде оны тағайындау туралы қаулы заңда өкілеттігі көрсетілген жетекшісіне беріледі. «Қазақстан Республикасындағы сот-сараптамалық қызмет туралы» ҚР Заңының 21 бабына сәйкес сот сараптамасы органының жетекшісі мыналарға құқылы:

1) Сот сараптамасы органының басшысы тиiстi дәлелдердi көрсете отырып, сот сараптамасын тағайындау туралы қаулыны, ұйғарымды орындамастан және зерттеуге ұсынылған объектiлердi сот сараптамасын тағайындаған органға (адамға) мынандай жағдайларда қайтаруға құқылы:
  -    сот сараптамасын жүргiзу үшiн ұсынылған материалдар заң талаптарына сәйкес келмесе;
   -   осы сот сараптамасы органында қажеттi арнаулы ғылыми бiлiмi бар сот сарапшысы болмаса;
 -     сот сараптамасын тағайындау туралы қаулыда, ұйғарымда көрсетiлген, сот сарапшысының алдына қойылған мәселелер оның құзыретiнiң шегiнен тыс болса;
   -   осы сот сараптамасы органының материалдық-техникалық базасы қажеттi сот-сараптамалық зерттеу жүргiзуге мүмкiндiк бермесе.

 Сонымен қатар:

 2) сот сараптамасын тағайындаған органның (адамның) алдында осы сот сараптамасы органының қызметкерлерi болып табылмайтын адамдарды, егер олардың арнаулы ғылыми бiлiмi қорытынды беру үшiн қажет болса, сот сарапшылары комиссиясының құрамына енгiзу туралы өтiнiш жасауға;
      3) сот сараптамасын тағайындаған органның (адамның) алдында шет мемлекеттiң сот сарапшысын тарту туралы өтiнiш жасауға;
      4) сот сараптамасын тағайындаған органның (адамның) алдында сот сараптамасын жүргiзу мерзiмiн ұзарту туралы дәлелдi өтiнiш жасауға құқылы.
      2. Сот сараптамасы органының басшысы мыналарға **құқылы емес**:
      1) сот сараптамасын жүргiзу үшiн қажеттi зерттеу объектiлерiн дербес талап етуге;
      2) осы сот сараптамасы органының қызметкерлерi болып табылмайтын адамдарды сот сараптамасын тағайындаған органның (адамның) келiсiмiнсiз сараптама жүргiзуге тартуға;
      3) сот сарапшысына нақты сот сараптамасы бойынша оның қорытындысының мазмұнын алдын ала шешетiн нұсқау беруге.

##  Бұл құқықтармен қатар аталған Заңның 22 бабы сот сраптамасы органы жетекшісінің мынандай міндеттерін келтіреді:

##       1) сот сараптамасын тағайындау туралы қаулыны, ұйғарымды және зерттеу объектiлерiн алған кезде, осы сот сараптамасы органының нақты сот сарапшысына немесе сот сарапшылары комиссиясына заң талаптарын ескере отырып сараптамалық iсті жүргiзудi тапсыруға;      2) сот сарапшысының тәуелсiздiгi принципiн бұзбастан, сот сараптамасын жүргiзу мерзiмiнiң сақталуына, жүргiзiлiп жатқан зерттеулердiң жан-жақтылығына, толықтығы мен объективтiлiгiне, сот сараптамасы объектiлерiнiң сақталуына бақылауды қамтамасыз етуге;      3) сот сараптамасын жүргiзудi ұйымдастыруға байланысты өзiне белгiлi болған мәлiметтердi жария етпеуге;      4) зерттеулер жүргiзу үшiн қажеттi жағдайларды қамтамасыз етуге мiндеттi.

##  Заң сараптаманы сараптамалық мекемеден тыс жерде жүргізу жағдайына ерекше талап белгілейді. Атап айтқанда сараптама тағайындаушы адам мыналарды ескеруі керек:

* сараптама жүргізуі мүмкін сарапшының жеке басына және өкілеттігіне көз жеткізуі;
* барлық процесске қатысушылармен оның қатынасын анықтауы;
* сарапшға қайыру беруге негіз бар ма екендігін тексеруге;
* сараптама тағайындау туралы қаулы шығаруға;
* сарапшыға заңда белгіленген міндеттері мен құқықтарын түсіндіруге;
* әдейі жалған сараптамалық қорытынды бергендігі үшін қылмыстық жауаптылыққа тартылатындығын ескертуге;
* сарапшының қол қоюына көз жеткізе отырып, аталған әрекеттердің орындалғандығы туралы қаулыға белгі қоюға;
* сарапшының жасаған арыздары мен ұсыныстарын тіркеуге;
* ұсыныстан бас тартқан жағдайда негізделген қаулы шығаруға.

**5-тақырып. Алдын ала тергеу кезінде сараптама тағайындаудың және оны жүргізудің процессуалдық мәселелері**

 Сот сараптамасы іс жүргізу құқығының институты болып табылады, сондықтан оны тағайындау және жүргізу мәселелері процессуалдық заң нормаларымен реттелген. Мысалы Қазақстан Республикасы ҚІЖК 240 бабына сәйкес, сараптама іс үшін маңызы бар жағдайлар бойынша арнайы ғылыми білімнің негізінде, сарапшының іс материалдарын зерттеу нәтижесінде алынуы мүмкін болған жағдайларда тағайындалады. Мұндай білімнің қылмыстық сот өндірісіне қатысушы өзге адамдарда да болуы, қылмыстық процессті жүргізуші адамды тиісті жағдайларда сараптама тағайындау қажеттілігінен босатпайды. Осыған байланысты қылмыстық іс жүргізу заңына сәйкес, сот сараптамасының процессуалдық институт ретіндегі ерекшелігі, қылмыстық істі қозғау туралы шешім қабылдау үшін сараптама жүргізусіз қажет болғанда, ол **қылмыстық істі қозғағанға дейін** тағайындала алады (ҚР ҚІЖК 242 бабының 2 бөлімі). Мұнымен қатар алдын ала тергеу (істі сотта қарау) кезінде заңда белгіленген арнайы жағдайларда қылмыстық процессті жүргізіп отырған орган алдында сараптаманы тағайындау туралы шешімді қабылдау немесе қабылдамау жөнінде мүмкіндік болмайды, басқаша айтқанда мұндай кездерде **сараптама міндетті түрде** тағайындалуы керек. Мысалы ҚР ҚІЖК 241 бабына сәйкес мыналарды анықтау қажет болғанда сараптаманы тағайындау және жүргізу міндетті болып табылады:

1) өлiмнiң себептерiн, денсаулыққа келтiрiлген зиянның сипаты мен ауырлық дәрежесiн анықтауда;

 2) адамның жасы туралы құжаттар болмағанда немесе олар күмән туғызғанда және iс үшiн маңызды болып күдіктiнiң, айыпталушының, жәбiрленушiнiң жасын;
 3) күдіктiнiң, айыпталушының есiнiң дұрыстығы немесе қылмыстық iс жүргiзуде өзінің құқықтары мен заңды мүдделерiн өз бетiнше қорғау қабiлетi жөнiнде күмән туғанда олардың психикалық немесе тәнiнiң жай-күйiн;

См. также: Нормативное постановление Верховного Суда РК от 26 ноября 2004 года № 16 «О судебной экспертизе по уголовным делам», Постановление Пленума Верховного суда РК от 9 июля 1999 года «О судебной практике по применению принудительных мер медицинского характера», Нормативное постановление Верховного суда РК от 6 декабря 2002 г. № 26 «О практике применения уголовно-процессуального законодательства, регулирующего право на защиту».

 3-1) Қазақстан Республикасы Қылмыстық кодексі бойынша өлім жазасы немесе өмір бойына бас бостандығынан айыру қарастырылған қылмыстар бойынша айыпталған адамдардың песихикалық жағдайын анықтауда;
      4) жәбiрленушiнiң, куәнiң iс үшiн маңызы бар мән-жайларды дұрыс қабылдау және олар туралы айғақтар беру қабiлетiне күмән туған жағдайда олардың психикалық немесе тәнiнiң жай-күйiн анықтау қажет болғанда;
      5) iстiң өзге дәлелдермен дәйекті түрде анықталмайтын өзге де мән-жайын анықтау қажет болғанда, сараптаманы тағайындау мен жүргiзу мiндеттi.

 Мұндай жағдайларда сот-сараптамалық зерттеудің объектілері мынандай материалдар болып табылады:

* ҚР ҚІЖК 178 бабына сәйкес (Азаматтардың арыздары) қылмыс туралы арыздар немесе хабарламаларға қосымшалар, 179 (Кінәсін мойындап келу), 180 (Мемлекеттік органдардың лауазымды адамдарының немесе ұйымдардың басқару қызметін атқаратын адамдардың хабарламалары), 181 (Бұқаралық ақпарат құралдарының хабарламалары);
* ҚР ҚІЖК 182 бабына сәйкес қылмыстық істі қозғауға өкілетті органдардың лауазымды адамдарының қылмыс оқиғасын тікелей байқауы;
* ҚР ҚІЖК сәйкес тергеуге дейінгі тексеру кезіндегі процессуалдық әрекеттер нәтижесінде алынған мәліметтер;
* ҚР ҚІЖК 125 бабымен (Дәлелдемелерді жинау) қарастырылған тәртіпте сұратып алынған немесе берілген материалдар.

 Істе ревизия, тексеру актілерінің, ведомстволық инспекциялар қорытындыларының, сонымен қатар процессуалдық әрекеттер жүргізудегі мамандардың орындаған зерттеулерінің нәтижелері бойынша жасалған ресми құжаттардың болуы, осы сұрақ бойынша сот сараптамасын тағайындау мүмкіндігін жоймайтындығын заң келтіреді.

 Алдын ала тергеу барысында барлық жағдайда сот сараптамасы институтын қолдану үшін оны жүргізуге негіздер бар екендігін ескеру керек. Бұған нақты (фактические) және құқықтық (юридические) негіздер жатады. Сот сараптамасын тағайындаудың нақты негізі процессуалдық статусы бойынша жүргізушісі сот сарапшысы болып саналатын, қылмыстық істі қозғау немесе алдын ала тергеу барысында арнайы ғылыми білімді қолдану болып табылады.

 Сот сараптамасын жүргізудің құқықтық негізі оны тағайындау туралы қаулы немесе анықтама болып табылады. Мысалы «Қазақстан Республикасындағы сот-сараптамалық қызмет туралы» ҚР Заңының 23 бабына сәйкес қылмыстық процестi жүргiзушi органның, соттың, әкiмшiлiк құқық бұзушылық туралы iс жүргiзуiнде жатқан органның (лауазымды адамның) заңда белгiленген тәртiппен шығарылған сот сараптамасын тағайындау туралы қаулысы, ұйғарымы сот сараптамасын жүргiзу үшiн негiз болып табылады.
      Сот сараптамасын тағайындаған орган (адам) сот-сараптамалық зерттеулер жүргiзу және сарапшының қорытынды беруi үшiн қажеттi зерттеу объектiлерiн және iс материалдарын ұсынады.
      **Тiрi адамдарға** сот сараптамасы ерікті немесе мәжбүрлі түрде жүргізіледі. Егер сот сараптамасы ерікті түрде жүргізілетін болса, онда сот сараптамасы органына сот-сараптамалық зерттеуге еркін білдіретін құжат жазбаша түрде берілуі керек. Егер сот сараптамасы кәмелетке толмаған немесе сот арқылы әрекет қабілеттігі жоқ деп танылған адамға қатысты тағайындалса, онда сот сараптамасын жүргізуге келісім олардың заңды өкілі немесе қорғаншы және қамқоршылық органдары арқылы беріледі.

 Тірі адамдарға **мәжбүрлі түрде** сот сараптамасын жүргізуге заңда тікелей көрсетілген жағдайларда болады. Процессуалдық заңға сәйкес алдын ала тергеу кезінде сот сараптамасын тағайындау **субъектілері анықтаушы, тергеуші, прокурор** болып табылады, прокурор сот сараптамасының нәтижесі қылмыстық іс қозғау туралы мәселені шешу үшін сараптама тағайындайды. Белгіленген тәртіпте сараптама тағайындау белгілі бір себептерге байланысты мүмкін болмағанда, сот сараптамсын бір реттік тағайындау заңда қарастырылған. «Қазақстан Республикасындағы сот-сараптамалық қызмет туралы» ҚР Заңының 12 бабы сот сараптамасын **бір реттік тәртіпте** тапсыру мүмкіндігін келтірген. Онда мыналар келтірілген:

 1) заңда көрсетілген сот сараптамалары түрлерiнiң тiзбесiнде көзделмеген сот сараптамасын тағайындау;
      2) заңда көрсетілген жағдайларда шет мемлекеттің сот сарптамасы саласындағы маманын сарапшы ретінде тарту. Бұл жағдайда шет мемлекеттердің сот сарапшыларының қатысуымен сот сараптамасын жүргізу ҚР азаматтық іс жүргізу Кодексімен, ҚР әкімшілік құқық бұзушылық туралы Кодексімен және осы Заңмен белгіленген тәртіпте іске асырылады;
      3) сот сараптамасы органдарының қызметкерлерiнің, сондай-ақ сот-сараптама қызметiн лицензия негiзiнде жүзеге асыратын тиiстi мамандықтағы барлық сот сарапшыларының бас тартулары қанағаттандырылған не сот сараптамасы органы тұтастай сот сараптамасын жүргiзуден дәлелдi түрде шеттетiлген жағдайларда тапсырылуы мүмкiн.
 Сонымен, заң сот сараптамасын бір реттік тәртіпте тапсыруды тек ерекше жағдайлар үшін қарастырған.

 Сараптама жүргізудің құқықтық негізі оны тағайындау туралы қаулы болып табылады, заңда оны дайындау (қаулыны жазу) бойынша құқықтық және әдістемелік сипаттағы талаптар қарастырылған. Бұл құжаттың құрылысы қылмыстық іс жүргізу заңында келтірілген және міндетті түрде кіріспе, сипаттаушы және резолютивтік бөлімдерден тұруы керек. Өз кезегінде қаулының **кіріспе бөлімі** мынандай мәліметтерді қамтуы керек:

* қаулыны жазу орны мен уақыты;
* қаулыны тағайындау субъектісі туралы;
* қаулы шығарылған іс туралы.

***Сипаттаушы бөлім*** мынандай мәліметтерді қамтуы керек:

* істің фабуласы туралы;
* сараптаманы тағайындау негізі туралы;
* сраптамалық зерттеуге жіберілген объекті туралы;
* объектінің табылу және алыну орны, уақыты және жағдайы туралы;
* сараптамаға жіберілетін өзге де материалдар туралы;
* сарапшының қорытындысы негізделуі мүмкін істегі мәлімет туралы.

 ***Ррезолютивной бөлімде*** көрсетіледі:

* тағайындалатын сараптаманың түрі;
* сарапшының шешуіне берілетін сұрақтар;
* сот сараптамасы органының атауы неемсе сараптама тапсырылатын адамның аты-жөні;
* жіберілетін материалдардың тізімі.

 Қаулыда аталған мәліметтерден басқа қаулыны шығару кезінде процесске қатысушылар тарапынан сараптама жүргізу туралы ұсыныс болса, онда оны да көрсету және қанағаттандыру деңгейін көрсету қажет болады. Сот сараптамасын тағайындау туралы қаулыны шығару кезінде «Қазақстан Республикасындағы сот-сараптамалық қызмет туралы» ҚР Заңында және ҚР ҚІЖК қарастырылған классификациясын да ескеру керек. Процессуалдық заңда сараптаманың келесідей құқықтық классификациясы келтірілген:

 **сарапшылардың саны бойынша**-жеке және комиссиялы;

 **зерттеу көлемі бойынша**-негізгі және қосымшы;

 **жүргізу кезектілігіне қарай** –алғашқы және қайталай;

**қолданылатын білімнің құрамы бойынша**–бір текті және кешенді

 Жеке сараптама бір сарапшымен жүргізілсе, ал комиссиялы сараптама сарапшылардың комиссиялы құрамын білдіреді. Комиссиялы сараптаманы тағайындаудың негізі бірлесе талдау және алынған нәтижені бағалау қажет болатын, **бір мамандықтағы сарапшылардың күрделі зерттеу жүргізу** қажеттілігі болып табылады. Бұл сараптама түрінің **әртүрлі мамандықтағы сарапшылардың әр түрлі білім салалары негізінде** және өз өкілеттігі шегінде бір сараптама арқылы жағдайды анықтайтын, кешенді сараптамадан айырмашылығы осында. Кешенді сраптама жүргізу кезінде жалпы қортындыны беру, **әр сарапшының** жүргізген зерттеуінің негізінде дайындалады. Мұндай сараптамада жалпы қорытынды жазылады және алынған нәтижені бағалауға өкілетті сарапшылар ғана қол қояды.

 Комиссиялы сраптама да, кешенді сараптамада да сараптаманың қорытындысымен келіспейтін сарапшының позициясы немесе жекелеген пікірлері жалпы қорытындыда келтіріледі.

 Сараптаманы тағайындау барысында қосымша және қайталай сараптаманы анық көрсете білу керек.

 **Қосымша сараптаманы** тағайындаудың негізі алғашқы жүргізілген сараптаманың **түсініксіз немесе толық емес** болуы, сонымен қатар **бұрын зерттелген жағдайға қатысты жаңа сұрақтың пайда болуы** болып табылады. Заң бойынша оны жүргізу сол немесе басқа сарапшыға тапсырылуы мүмкін.

 **Қайталай сараптама** барлық кезде алғашқы сараптаманың заты болған сол объектіні зерттеу және сол сұрақты шешу үшін тағайындалады. Оны тағайындаудың негіздерін былай түсіну керек:

* **сарапшының мұның алдындағы қортындысы жеткілікті негізделмеген немесе оның дұрыстығы күмән болуы;**
* **оны жүргізудің процессуалдық нормалары елеулі түрде бұзылған болуы.**

 Қайталай сараптама барлық кезде комиссиялы құраммен жүргізіледі және бұл жағдайда алғашқы сараптаманы жүргізген сарапшылар қайталай сараптаманы жүргізуге қатыса алады және комиссияға түсіндірме беруі мүмкін, бірақ олар сараптамалық зерттеуге қатыса алмайды.

 Қайталай және қосымша сараптамаларды жүргізу кезінде сарапшыларға алдыңғы сараптаманың қортындысы берілуі керек. Егер екінші немесе саны бойынша кезекті сараптама бірнеше негіздер бойынша тағайындалған болса, олардың бірі қосымша сот сараптамасы болып саналса, ал басқасы қайталай сот сараптамасы болса, онда мұндай сот сараптамалары қайталай сараптама жүргізу ережелері бойынша орындалады.

 Сараптаманың белгілі бір түрін тағайындау туралы қаулыны күрделі жағдайларға байланысты шығару кезінде, дәлелдеу субъектісінің мамандардың кеңесіне жүгінгені жөн. Атап айтқанда олардың көмегі сараптаманың нақты түрін белгілегенде, сараптамалық зерттеулер үшін объектілер мен үлгілерді табу, бекіту, зерттеу және бағалау кездерінде, сарапшыға қойылатын сұрақтарды дұрыс жазу кездерінде елеулі бола алады. Жоғарыда аталған сұрақтарды шешу үшін алдын ала сот сарапшыларымен білесе жұмыстар істеуге заң тиым салмайды.

**6-тақырып. Сот сараптамасына қатысушылардың процессуалдық құқықтары.**

 Қылмыстық іс жүргізу заңында қылмыстық процесске қатысушы адамдардың құқықтары мен бостандықтары жеке-жеке көрсетілген, оны ҚІЖК мынандай нормаларынан көруге болады. Мысалы азаматтардың құқытары мен бостандықтарын қорғауды талап ету ( ҚІЖК 15 бабы), адамның ар-намысы мен қадір-қасиетін құрметтеу (13 бап), кінәсіздік презумпциясы (19 бап), әділсотты тараптардың теңдігі және жарыс сөз негіздерінде іске асыру (23 бап) және т.б.

 Сот өндірісінде адамның құқақтары мен бостандықтарын қорғау мәселесі тұрғысынан алғанда, сараптаманы тағайындау және жүргізу кездеріндегі олардың кепілдіктерін қамтамасыз ету мәселесі де маңызды болып саналады, сондықтан бұл мәселе қылмыстық іс жүргізу заңының бірқатар нормаларында ескерілген. Мысалы қылмыстық процессте сараптаманы тағайындау және оны жүргізу кезідерінде сезіктіде, айыпталушыда, куәде, сонымен қатар егер психикалық жағдайы көтеретін болса мәжбүрлеу сипатындағы медициналық шараларды қолдану бойынша өндіріс жүргізіліп жатырған адамдарда, олардың мүдделерін қорғайтын келесідей құқықтары болады:

* сараптама жүргізілгенге дейін оны тағайындау туралы қаулымен танысып және хаттама толтырыла отырып, өз құқықтары туралы түсінік ала алады.
* Сарапшыға қайыру бере алады. Қылмыстық процессті жүргізуші адам процесске қатысушы адамдарға сарапшыға қайыру беруге құқығы бар екендігін түсіндіре отырып, оның ҚІЖК 96 бабы бойынша негізделеген түрде болуы керек екендігін ескертуі керек.
* Сарапшы ретінде өзі ұсынған адамды немесе сот сараптама органының нақты қызметкерін тағайындау туралы, сонымен бірге сараптаманы сарапшылардың комиссиясы түрінде жүргізуге ұсыныс беруге.

 Қылмыстық істі жүргізуші адам мұндай ұсынысты қарау кезінде ұсынылып отырған кандидатураның срапшылық өкілеттігі жарайтындығын және қайыру беру үшін өзгедей негіздер жоқ бар-жоқтығын тексеруі тиіс. Сараптаманы сарапшылардың комиссиясымен жүргізу туралы мәселені шешу кезінде ҚІЖК 249 бабына қарастырылған негіздерді анықтауы керек.

* Сарапшының алдына қосымша мәселелер қою немесе бұрын қойылғандарын нақтылау туралы өтiнiш жасауға.

 Қылмыстық істі жүргізуші адам ұсынысты қарау кезінде егер сұрақтар сарапшының арнайы біліміне қатысты болса, онда сұрақты дұрыс қоюға көмектесуі керек

     - Қылмыстық процесті жүргізуші адамның (органның) рұқсатымен, сараптама жүргізу кезінде қатысуға, срапшыға түсіндірме беруге құқығы бар.

 - Кодекстің 254-бабында көзделген тәртіппен сарапшының қорытындысымен не қорытынды берудің мүмкін еместігі туралы хабарламамен танысуға құқығы бар.
 Сарапшыға кері әсерлер болдыртпау үшін процесстің өзге қатысушылары тек сараптамалық зерттеулер жүргізу кезінде қатыса алады, бірақ оның нәтижелерін талдау және қортыныды жасау кезінде қатыстырылмайды. Жоғарыда аталған адамдардың сараптама жүргізу кезінде қатысуының негізгі мақсаты, сараптаманың затына қатысты олардың түсінік беруі болып табылады. Сараптаманы жүргізу кезінде сезікті және айыпталушының қатысуы сарапшыға сараптамалық зерттеудің объектісінің пайда болуы кезінде орын алған жағдайларды толық түсінуге, сараптама затына қатысы бар материалдардың бар екендігін білуге жағдай жасайды, бірақ бұл жағдай сараптамаға берілген материалға қатысты болып табылмайды.

- Сарапшыға сараптама затына қатысты сезіктінің, айыпталушының, жәбірленушінің сұрақ қою құқығы.

 Бұл мәселе мыналарға әсер ете алады: а) сарапшыға берілген іс материалдары мен объектілердің толықтығына; ә) сарапшының қолданатын әдістері мен техникалық құралдарының ғылыми-әдістемелік негіздеріне, олардың тиімділігіне, сенімділігі мен нәтижелілігіне; б) осы сараптама бойынша анықтама әдебиеттеріне; в) зерттелген объектінің сақталуына және т.б. Сарапшыға сұрақтар тек қылмыстық процессті жүргізіп отырған адамның қатысуымен қойылады және хаттамада көрсетіледі.

 Сраптама жүргізу кезінде қатыстырылып отырған процесстің қатысушысы сараптамалық зерттеудің барысына араласа алмайды. Егер олардың қатысуы зерттеудің жүргізілуіне кедергі жасайтын болса, онда сарапшының осы рұқсатты алып тастау туралы ұсыныс жасауға құқығы бар.

* Тергеушінің иқолына келіп түскеннен кейін сарапшының қортындысымен танысуға немесе қортынды беруге мүмкіндік жоқтығы туралы хабарламамен танысуға, өз ескертпесін келтіруге, қосымша немесе қайталай сараптама тағайындау, сонымен қатар жаңадан сараптама жүргізу туралы ұсыныс беруге.

 Осыған байланысты ҚІЖК 244 бабының 3 бөлімі бойынша егер сараптама адамды сезікті деп танудан немесе айыпкер ретінде танудан бұрын жүргізілген болса, онда тергеуші сараптама тағайындау туралы қаулымен, сарапшының қорытындысымен және ҚІЖК 244 бабтың 1 бөліміндегі құқықтары мен міндеттерін түсіндіруі керек. Бұл норма қылмыстық іс қозғау туралы мәселе қаралып жатырған адамдарға да қатысты болғаны дұрыс болар еді.

 ҚІЖК 244 бабтың 4 бөлімі «Жәбiрленушiлер мен куәларға, сондай-ақ қылмыс жасаудан зардап шеккен адамға және өзіне қатысты қылмыстық іс қозғау туралы мәселе шешіліп жатқан адамға сараптама жүргізу тек олардың жазбаша келiсiмiмен ғана жүргiзiледi. Егер бұл адамдар кәмелетке толмаған болса немесе сот оларды әрекет қабiлетi жоқ деп таныса, сараптама жүргiзуге жазбаша келiсiмдi олардың заңды өкiлдерi бередi. Аталған ереже осы Кодекстiң 241-бабында көзделген жағдайларда сараптама жүргiзу үшiн қолданылмайды» деген ереже келтіреді.

 Сараптамалық зерттеудің объектісі тірі адам болғанда, оның ішінде оның денесі мен психофизиологиялық жағдайлары болғанда мынандай жағдайларды процессуалдық мәселелерді шешкенде ескеру керек.
 ҚР ҚІЖК 14 бабының 6 бөліміндегі «ешкім өзінің өмірі мен денсаулығына қауіп тудыратын процессуалдық әрекеттерге тартылмайды. Адамның жеке басына қол сұғылмаушылықты бұзатын процессуалдық әрекеттер оның немесе оның заңды өкілінің еркіне қарсы түрде осы Кодексте тікелей көрсетілген жағдайларда ғана жүргізіледі» деген ережені ескеру қажет. «Қазақстан Республикасындағы сот-сараптамалық қызмет туралы» ҚР Заңы бойынша сот сараптамасы жүргізілетін адамдардың түрлері заңмен анықталады (33 бап).

 Тірі адамдарға сот сараптамасы тек дәрігерлік мекемелерде немесе сот сараптамалық зертетулерді жүргізуге қажетті жағдайлары бар және адамның құқықтары мен заңды мүдделерін қамтамасыз ете алатын өзге жерлерде жүргізіледі. Сот сараптамасын жүргізу кезінде адамды стационарлық тексеру қажеттілігі туындағанда ол медициналық мекемеге орналастырылады (ст. 34). Егер адамға қатысты сот сараптамасын жүргізу-стационарлық жағдайдағы сот сараптамалық зерттеулерді жүргізумен байланысты болса, онда ол сот сараптамасын тағайындау туралы қаулы, анықтама негізінде тиісті медициналық мекемеге орналастырылады.

 Сот-психиатриялық сараптама жүргізу үшін қамауға алынбаған адамды медициналық ұйымға мәжбүрлі түрде орналастырғанда соттың шешімі қажет. Сот-медициналық сараптама жүргізу үшін қамауға алынбаған адамды медициналық ұйымға мәжбүрлі түрде орналастырғанда соттың шешімі немесе прокурордың санкциясы қажет. Бұл арада ҚР Жоғарғы Сотының 2004 ж. 26 қарашадағы № 16 түсіндірмесіне сәйкес, егер сот-психиатриялық сараптама жүргізілуі қажет адамда сараптама жүргізуге кедергі тудыратын және емдеуді талап ететін уақытша психикалық ауытқу (временное психическое расстройство) (реактивное состояние) анықталса, онда мұндай адамды психиатриялық стационарға мәжбүрлі түрде емдеу үшін орналастыру тек соттың қаулысымен жүргізілетіндігін ескеру керек. Мұндай жағдайда ҚІЖК 50 бабының бірінші бөлімі 4 пунктіне сәйкес қылмыстық іс бойынша өндіріс қысқартылады. Сонымен қатар мұндай жағдайлар орын алғанда сот сараптамасын тағайындаған орган (адам) жиырма төрт сағаттың ішінде сот сараптамасын жүргізу үшін мәжбүрлі түрде медициналық мекемеге орналастырылған адамның от басының кәмелетке толған адамдарының біріне немесе өзге жақын туыстарының біріне, ал мұндай адамдар жоқ болса, онда осы адамның тұратын жеріндегі ішкі істер органына хабарлауы керек. Заңда адамның медициналық мекемеде сот сараптамасы үшін болу мерзімі де айтылған (37 бап).

 Мысалы адам сот-медициналық немесе сот-психиатриялық сараптамалар үшін медициналық мекемеде он бес тәулікке дейін жатқызылады. Сот сараптамасын жүргізу үшін жатқызылған адамды медициналық мекемеде ұстаудың мерзімі заңда белгіленген тәртіпте ұзартылады. Сот сараптамасын жүргізу үшін мәжбүрлі түрде медициналық мекемеде ұстаудың мерзімін бұзу, сонымен қатар мерзімін ұзартудың тәртібін бұзу орын алғанда осы адамның өзі немесе оның қорғаушысы, заңды өкілі немесе іске қатысуға рұқсат берілген өзге өкілдері заңда белгіленген тәртіпте шағымдана алады. Заңда ( 38 бапта) сот сараптамасы жүргізіліп жатырған адамның құқықтары мен заңды мүдделеріне кепілдік берілген. Оның ішінде тірі адамдарға сот сараптамасын жүргізу кезінде мыналарға тиым салынады:

* іс бойынша мәліметтер алу мақсатында заңмен кепілдік берілген құқықтарынан айыру немесе бұрмалау (оның ішінде алдау, күш, қорқыту және өзге де заңсыз шараларды қолдану);
* аталған адамдарды медициналық технологиялардың клиникалық зерттеулерінің, фармакологиялық және дәрі-дәрмек құралдарының субъектілері ретінде қолдануға;
* хирургиялық тәсілге жататын зерттеу әдістерін қолдануға.

Сот сараптамасы жүргізілетін адамға сот сараптамасын тағайындаған орган (адам) оған түсінікті түрде қолданылатын сот-сараптамалық зерттеулердің әдістері, оның ішінде балама әдістер, денесін ауыртуы мүмкін жағдайлар туралы хабарландыруы керек. Бұл мәліметтер сот сараптамасы жүргізілетін адамның тиісті ұсыныс білдірген заңды өкіліне де берілуі керек.

 Медициналық мекемеге орналастырылған адамға жағым жасау және ұсыныс беру мүмкіндігі беріледі. Заңда белгіленген тәртіпте берілген ұсыныстар мен шағымдар жиырма төрт сағаттың ішінде адресатқа жіберіледі және цензураға алынбайды.

 Ерікті түрде адамға жүргізіліп жатырған сот сараптамсы осы адамның ұсынысы арқылы кез-келген сатыда тоқтатыла алады.

 **Қамауға алынбаған адамдарға қатысты** **сот-психиатриялық сараптама** психиатриялық стационарда жүргізіледі. Қамауға алынбаған адамдарға сот-психиатриялық сараптаманы психиатриялық стационарда жүргізу кезеңінде оларға ҚР ҚІЖК нормаларының күші қолданылады. Аталған адамдар Қазақстан Республикасының денсаулық сақтау туралы заңдарында белгіленген психиатриялық стационар пациенттерінің құқықтарын пайдаланады.

 **Қамауға алынған адамдарға қатысты сот-психиатриялық сараптама** осындай адамдарға арналған бөлмелері бар психиатриялық стационарда жүргізіледі. Оларға ҚР ҚІЖК нормаларының күші қолданылады және Қазақстан Республикасының денсаулық сақтау туралы заңдарында белгіленген ерекшеліктермен психиатриялық стационар пациенттерінің құқықтарын пайдаланады.

 Сот-психиатриялық және сот психолого-психиатриялық сараптамаларды жүргізу жеке құпиялылық жағдайында жүргізіледі. Адамды жалаңаштаумен байланысты сот-сараптамалық зерттеулерді жүргізу кезінде тек сол адамның жынысынағы адамдар ғана қатыса алады. Бұл шектеулер аталған зерттеулерді жүргізуде қатысатын дәрігерлерге және өзге медицина қызметкерлеріне қатысты емес.

 Сараптаманы тағайындау кезінде адамдардың құқықтарын қорғау мәселесі сараптамалық зерттеулер үшін үлгі алу кезінде ерекше маңыздылық білдіреді. Осыған байланысты сраптамалық зерттеулер үшін үлгіні алудың әдістері мен ғылыми-техникалық құралдары адамның өмірі мен денсаулығына қауіпсіз болуы керек. Жанға қатты батыра жасалатын күрделi медициналық процедуралар немесе әдiстердi қолдануға бұған үлгiлер алынуға тиiстi адамның өз келісімі болғанда, ал егер ол адам кәмелетке толмаған болса немесе психикалық ауру болса, онда оның заңды өкiлдерi жазбаша келiсiм берген жағдайда ғана жол берiледi (ҚІЖК 262 бабы).

 Себебі үлгі алу тергеу әрекетінің түрі болып табылады және тиісті қаулыны орындау, ол қатысты болып отырған адамға міндетті болып саналады. Үлгі алу үшін келуден жалтарған сезікті мен айыпталушы күштеп әкелінеді және олардан үлгілер мәжбүрлеу арқылы алынады. **Жәбiрленушi мен куәдан үлгiлер алу**, мұндай әрекеттi жасауды сезiктi, айыпталушы өзiн қылмыс жасады деп әшкерелейтiн айғақтарды тексеру үшiн табанды түрде талап еткен, сондай-ақ жыныстық аурулар мен өзге де жұқпалы ауруларды анықтау үшiн қажеттілік болғаннан басқа жағдайларда, жәбiрленушi мен куәнiң келiсiмiмен ғана жүргiзiлуi мүмкiн (ҚІЖК 263 бабы). Процесске тартылған қатысушылардың құқықтарын қорғаудың заңда белгіленген кепілдіктері туралы айта отырып, 2004 жылғы 26 қарашадағы №16 «Қылмыстық істер бойынша сот сараптамасы туралы» Жоғарғы Соттың нормативтік қаулысына сәйкес, сараптамалық зерттеулер үшін объектілерді табу, бекіту және алу кездерінде, сараптаманы тағайындау және жүргізу кездерінде қылмыстық іс жүргізу заңын елеулі түрде бұзу, **сарапшының қорытындысын қолданылмайтын (недопустимым доказательством) дәлелдеме деп танылуға әкелуі мүмкін** екендігін ескеру керек. Қаулы мұндайлардың тізімінде **сараптаманы тағайындау және жүргізу кездерінде процесске қатысушылардың құқықтарын бұзуды** атайды. Мұнымен қатар **2006 жылғы 20 сәуірдегі №4 Қазақстан Республикасы Жоғарғы Сотының нормативтік қаулысы** өкілеттігі жоқ адаммен тағайындалған неемсе қаулысыз немесе заңның өзгедей талаптарын бұзып жүргізілген (сараптаманың түрлерін кезектілікпен жүргізу тәртібі сақталмаған және т.б.) сараптаманың нәтижесі бойынша сарапшының қорытындысы қолданылатын дәлелдеме деп танылмайды деп толықтырады. Бұл қаулы, сараптама жүргізу кезінде және сарапшының қорытындысында көрсетілген айыпталушының қылмыс жасағандығын мойындайтындығын көрсетуі дәлел ретінде танылмауы керек екендігін ескертетіндігі маңызды ережелердің бірі болып табылады.

**7-тақырып. Сот сараптамасын жүргізудің әдістемелік негіздері**

Құқық қорғау және сот органдары қызметкерлерінің сот сараптамасын жүргізудің әдістемелік негіздерін білуі-сот сараптамасы қызметінің сот өндірісі саласында арнайы ғылыми білімдерді тиімді қолдану бойынша институционалдық міндеттеріне сәйкестігін объективтік бағалаудың бірден бір атрибуты болып саналады.

 Өз кезегінде сарапшылардың аталған білімдерді қолдану тиімділігі қылмыстық, азаматтық немесе әкімшілік істерді дұрыс шешу үшін маңызы бар жағдайларды анықтау үшін объектілерді зерттеудегі сараптамалық теориямен және практикамен қарастырылған жүйелі қараумен негізделеді. Бұл бағыт формасы және мазмұндық бағыты бойынша жалпы танымдық бастамасы бар сараптамалық міндеттерді шешудің әртүрлі тәсілдерінен және сот сараптамасының жалпы теориясымен **сараптамалық зерттеудің әдістемесі** ретінде қалыптасып өз көрінісін тапты. **Сараптамалық зертетудің әдістемесі сот сараптамасының нақты түрінің затына жататын объектілерді зерттеу және нақтылы мәліметтерді анықтау мақсаттары үшін әдістерді, тәсілдерді және техникалық құралдарды үйлесімді таңдау және қолдану бойынша ғылыми негізделген ұсыныстардың жүйесін білдіреді**. Біздің бұл қарастырып отырған жағдайымызда «жүйе» деген ұғым сараптаманы жүргізу кезінде интелектуалдық және техникалық амалдарды мақсатқа және тәртіпке сай қолдануды білдіреді. Мұндай жағдайда «әдістеме» сарапшының алдына қойған міндеттерді шешу үшін арнайы ғылыми білімдерді қолдану барысындағы әрекеттерінің алгортмін білдіреді. Бұл тұрғыда қолда бар білімдерді қолдану арқылы зерттеу мақсатынан оның нәтижесіне өтуге мүмкіндік беретін танымдық процесстің иерархиялылығы ескеріледі.

 Өз кезегінде танымдық процесстің иерархиялылығы тиісті нәтижеге жетудегі міндеттерді кезектілікпен шешуді қамтамасыз ететін сатыларға бөліп қарастыруды білдіреді. Сараптамалық зерттеудің әдістемелерін бағалауда келесідей сатыларды келтіру қалыптасқан: жайындық, аналитикалық (объектілерді жеке зерттеу сатысы), синтездеуші (объектілерді салыстырмалы зерттеу сатысы), қорытындылаушы (выводная) (зерттеу нәтижелерін бағалау сатысы), аяқтаушы (заключительная) (зерттеу нәтижелерін рәсімдеу сатысы). Аталған әрбір сатының өз маңызы бар және әрбір сатының әдістемелік талаптарын сақтау ғана емес, сонымен бірге олардың кезектілігін де сақтау сараптамалық міндеттерді дұрыс шешудің және дәлелдеу субъектісінің сарапшы қорытындысын дұрыс бағалауының кепілі болып табылады. Бұл сатылардың әрқайсысымен танысу сараптамалық зерттеудің мәндік негізін ашуға мүмкіндік береді, сондықтан оларға жеке-жеке тоқталайық.

 **Дайындық сатысы** бастапқы мәліметтерді талдауға, шешуге жататын сұрақтардың мәнін түсінуге, зерттеудің мақсатын нақтылауға, нақты әдістемені таңдауға және сәйкесінше, зерттеудің әдісі мен ғылыми техникалық құралдарын анықтауға жағдай жасайтын сараптамаға жіберілген іс материалдарымен сарапшының танысуын қамтиды.

 Сондықтан сараптаманы тікелей жүргізу процессі, сарапшының тиісті құжаттарды (қаулыны, анықтаманы), іс материалдарын және заттай айғақтарды-объектілерді алған кезінен басталады. Сраптаманы тағайындаумен байланысты процессуалдық заңның талаптары сақталмаған жағдайларда сарапшы бұл туралы сараптаманы тағайындаған адамға үш күн ішінде хабарлайды. Егер сараптаманы тағайындаған адам бұған да қарамай орын алған кемшіліктерді жою бойынша шараларды қолданбаса, онда материалдар бір ай өткеннен кейін орындалмай қайтарылады.

 Сарапшы объектілерді алу, сақтау, қаптау және жеткізу, оларды алудың заңдылығы, зерттеу жүргізу үшін жеткіліктілігі және жарамдылығы тұрғысынан мәселелерді шешу үшін объектілерді сырттай қарауға ерекше көңіл бөлуі керек. Егер сарапшы қосымша материалдар алу туралы шешім жасайтын болса, онда мұндай материалдар сараптама тағайындаған адамнан сұралады. Мұндай жағдайда ұсыныс жасаған күннен бастап қосымша материалдарды алған күнге дейін немесе ұсынысты қанағаттандырудан бас тарту туралы хабарлама түскеге дейін сараптаманы жүргізу мерзімі тоқтатылады. Ұсынысты қанағаттандыру мүмкін болмағанда немесе бас тартқанда материалдар тиісті негіздеулерімен орындалмай қайтарылады.

 Зерттеулер жүргізу үшін барлық тиісті мәліметтер барлығына, олардың жеткіліктілігіне, алыну заңдылығына және жарамдылығына көз жеткен жағдайда, сарапшы құқыққабілеттілігі және олардың дұрыс қойлу тұрғысынан сараптамаға қойылып отырған сұрақтардың мәнімен танысады. Мұнымен қатар сарапшының өкілеттілігі және алдағы тұрған зерттеулер үшін тиісті әдістеменің және материалдық-техникалық базалардың бар-жоқтығы туралы мәселе шешіледі. Сарапшы зерттеу жүргізгенге дейін 1)қойылып отырған сұрақтың оның арнайы білімінің шегінен шығып кететіндігіне, 2) беріліп отырған материалдардың жарамсыздығы немесе қорытынды беру үшін жеткіліксізігіне, 3) ғылымның және сараптамалық практиканың қазіргі жағдайы қойылып отырған сұраққа жауап бере алмайтындығына көз жеткізсе, онда қорытынды берудің мүмкін еместігі туралы негізделген хабарлама жазып, сараптама тағайындаған адамға жібереді.

 **Аналитикалық саты** нақты объектіні жекешелеу бағытында белгілі бір кезеңдердің қолданылатындығын білдіретін, объектілерді жекеше зерттеу мақсатын көздейді. Мысалы идентификациялық процессті нақтылауға қажетті сатылар, объектінің белгілерін тану кезінде алынатын жалпы сипаттағы мәліметтерден олардың араларында жалпы топтық белгілер бар екендігін білдіретін мәліметтерді кезектілікпен анықтайтын диагностикалық және классификациялық міндеттер болып табылады.

 Диагностиикалық сипаттағы міндеттер объектілерді жекеше зерттеу кезінде шешіледі және ол идентификациялық міндеттерді шешудің алғашқы сатысы болып табылады. Бұл кездегі басты мақсат-зерттелетін объектіні жекешелеу үшін қажетті және жеткілікті жағдайларды құрайтын белгілерді бөлу және тану. Зерттеудің мақсатына жету сот сараптамасында қарастырылған арнайы танымдар арқылы қамтамасыз етіледі, олардың ішінде зерттеудің тікелей объектілерін сараптамалық классификациялау жүйесі ерекше орын алады. Арнайы әдебиеттерде із қалдыратын объектілерді классификациялау әр түрлі негіздерде беріледі. Мысалы аяқ киім типі бойынша моделдік, тұрмыстық, спорттық, әскери, арнайы бағыттағы және басқаларға бөлінеді. Жасалу тәсілі бойынша-фабриклық, қолдан. Аяқ киімдер дайындау материалдары, өкше бөлімінің түрі бойынша және басқа да негіздер бойынша топтастырылады.

 Сот сарапшысы объектіні оның бейнесі бойынша анықтау кезінде идентификациялық зерттеудің дәстүрлі әдістемесі шегінде сот сарптамасында қарастырылған белгілердің жүйесін қолданады. Бұл белгілер жүйесінің барлық жиынтығы жалпы және арнайы деп аталатын екі негізгі топқа бөлінеді.

 Диагностикалық зертетулер барысында алынған мәліметтер классификациялық міндетті шешудің негізі-объектінің қандай топқа жататындығын анықтау болып табылады. Бұл міндетті шешу кезінде сыртқы құрылымның морфологиялық белгілерін бөліп шығару жүргізіледі. Жалпы айтқанда бөліп-бөліп зерттеу мыналар арқылы іске асырылады:

* объектілердің тұрақты құрамы мен белгілерін ашу және жүйелеу;
* объектілердің қайталанбайтын құрамы мен белгілерін ашу және жүйелеу;
* әр объекті үшін құрылым мен белгілердің жеке жиынтығын анықтау.

 **Синтездеуші сатының** мәні объектілерді ұқсастыру кезіндегі сараптамалық танымның мазмұнын құрайтын бірнеше кезеңдерді қамтитын салыстырмалы зерттеу болып табылады. Ол мыналардан құралады:

* салыстырмалы талдау жүргізу және диагностикалық және классификациялық міндеттерді шешу кезінде алынған мәліметтерді объектілерді идентификациялау үшін анықталған белгілердің жеткіліктілігі тұрғысынан бағалау.
* салыстырмалы талдау жүргізу және объектінің жекелеген белгілерінің тұрақты екендігін немесе өзгермелілігін бағалау.
* салыстырылатын объектілердегі сәйкес келетін, қайталанбайтын белгілердің кешенін анықтау.
* объектінің тұрақты және қайталанбайтын белгілері жиынтығының сәйкес келуін анықтау және бағалау.
* айырмашылықтарды бағалау және түсіндіру.

 Сарапшы салыстырмалы зерттеуді жүргізу барысында бақылау, өлшеу, салыстыру әдістерін қолдана отырып, өз назарын ең алдымен объектлердің сыртқы құрылымының белгілеріне аударады. Салыстырылатын объектілердің ұқсастығы туралы шешімді қабылдау үшін жеткілікті, қажетті жиынтықты анықтау, объектінің белгілерін бейне-іздерге сай аударған жағдайда аса қиындық тудырмайды. Сараптамалық практикада осы сияқты жағдайлар көпшілік жағдайда трасологиялық зерттеулерде кездеседі. Объектінің атрибутивтік құрамын анықтау қажеттілігі туындаған жағдайларда, оны зерттеу тиісті әдістемелерді қолдана отырып, құрамның және құрылымның белгілерін анықтау және бағалау арқылы іске асырылады. Дәстүрлі сараптамалық әдістерді қолдану тиісті нәтижелерге жеткізе алмағанда, зерттелетін объектінің микроқұрылымына енуге мүмкіндік беретін өзге әдістерді қолдануға болады.

 **Қорытындылаушы саты** арнайы құжатта, яғни алдына қойған сұрақтарға сарапшының қорытынды жауабында көрсетілетін сарапшының өзінің жүргізген зерттеулерін бағалауды қамтиды. Қорытындылар мен анықталған жағдайлар, сонымен қатар сарапшы анықтай алмаған жағдайлар бойынша негіздеулер немесе ол жауап беруден бас тартқан жағдайлар берілетін қорытындының зерттеу бөлімінде көрсетіледі. Құжаттың аяқтаушы бөлімінде қорытындылар жүргізілген зерттеудің қисындылығымен және кезектілігімен және алынған нәтижелерімен келтіріледі.

 Қойылған әрбір сұраққа нақты жауап беріледі немесе оған жауап берудің мүмкін еместігі айтылады. Қорытындының мазмұндық мағынасы қойылған міндеттерге (сұрақтарға) сәйкес келуі керек.

 Сарапшының қорытындысы өте оң және теріс; оң және теріске ықтимал деп бөлінеді (на категорические положительные и отрицательные; вероятные положительные и отрицательные).

 **Кесімді нәтиже** **(категорические вывод)** – бұл анықталған жағдайды растайтын немесе оның болмағандығын білдіретін қорытынды. Қойылған сұрақт бойынша кесімді нәтиже беру мүмкін болмағанда зерттеудің нәтижесі бойынша тиісті негіздер болғанда сарапшы ықтимал нәтиже, яғни жобалаушы нәтиже беруге құқылы.

 **Балама нәтижені** сарапшы бір уақиға бойынша екі фактінің орын алу мүмкіндігін болғанда береді. Мұндай жағдайда іс бойынша жиналған дәлелдерді бағалау арқылы дәлелдеу субъектісі қолданылуға жататын нұсқаны өзі таңдап алады.

 Практикада белгілі бір жағдай болғанда осындай нәтиженің болатындығын білдіретін **шартты нәтиже** деп аталатын сарапшының қорытындысы да кездеседі.

 **Аяқтаушы саты** сараптамалық зерттеудің нәтижелерін рәсімдеуді білдіреді. Қандай да бір деңгейде сарапшының қорытындысын рәсімдеу кезінде орын алуы ықтимал кемшіліктерді жою үшін осындай құжаттарды рәсімдеу ережелері бойынша нормативтік реттеу бар. Оның ішінде сарапшының қорытындысының мазмұны мен формасы ҚР ҚІЖК 251 бабының 2 пунктінде, сонымен қатар Қазақстан Республикасы әділет Министрлігінің 24 қазан 2002 ж. N 158 бұйрығымен (кейінгі өзгерістер мен толықтыруларымен) бекітілген ҚР әділет Министрлігінің сот сараптамасы орталығында сот сараптамасын және арнайы зерттеулерді жүргізу бойынша Нұсқаулығының ережелерінде келтірілген.

 Бұл мәселе толығырақ келесі лекцияда дәлелеу құралы ретінде сарапшының қорытындысы туралы сөз қозғағанда айтылады. Сонымен мұнан жоғарыда айтып өткеніміздей, сараптамалық зерттеулерді жүргізудің әдістемелік аспектілерін меңгеру, сот сараптамалары нәтижелерін бағалау процессіндегі маңызды құрамдас мәселе болып табылады. Бұл жағдайда барлық кезде сараптамалық зерттеулердің әдістемелері әр түрлі екендігін ескеру керек және оны тиімді жүргізу тәсілдері туралы мәселе туындағанда оны шешу үшін тиісті профилдегі мамандардың көмегіне жүгіну ұсынылады.

**8- тақырып. Сарапшының қорытындысы: құрылысы және мазмұны**

 «Қазақстан Республикасындағы сот сараптамалық қызмет туралы» Қазақстан Республикасы Заңының 1 бабына сәйкес **сарапшының қорытындысы**-бұл сот-сараптамалық зерттеудiң барысы мен нәтижелерiн көрсететiн, заң талаптарына сәйкес ресiмделген құжат.

 Сарапшының қорытындысы сотөндірісінде екі түрлі мағынаға ие, ол сот дәлелдемесінің түрі және осы дәлелдеме баяндалған процессуалдық акт болып табылады. Сарапшының қорытындысын процессуалдық акт ретінде бағалау тұрғысынан алғанда осы құжатты рәсімдеуге қойылатын бірқатар процессуалдық талаптарды ескеру керек. Сараптама жүргізу нәтижелерін рәсімдеу процессуалдық заңдарға, «Қазақстан Республикасындағы сот сараптамалық қызмет туралы» Қазақстан Республикасының Заңына, 24 қазан 2002 ж. N 158 Қазақстан Республикасы әділет Министрлігімен бекітілген Қазақстан Республикасы әділет Министрлігінің сот сараптамалық Орталығында сот сараптамаларын және арнайы зерттеулерді жүргізу бойынша Нұсқаулыққа (кейінгі өзгерістер және толықтырулармен), сонымен қатар өзгеде нормативтік актілерге сәйкес іске асырылады.

 Өзінің мазмұны және формасы бойынша сарапшының қорытындысы жүргізілетін сараптаманың процессуалдық мәртебесін (алғашқы, қосымша, қайталай, комиссиялы, кешенді) көрсетеді, құрылысы жағанан алғанда кіріспе, зерттеуші, талдаушы (синтезирующий) бөлімдерден және қорытындыдан (вывод) тұрады және қажетті мәтіндік қосымшалармен немесе зерттеудің барысын және алынған нәтижелерді көрсететін фотокестелар, ксерокопиялар, сызбалар, графиктер түрлеріндегі көрнекті материалдармен жіберіледі.

 Қорытындының **кіріспе бөлімі** жүргізілетін сараптамалық зерттеудің ұйымдастырушылық-басқару аспектісін көрсетеді. Қорытындының кіріспе бөлімінде мыналар көрсетіледі:

* сараптаманы тағайындаған орган және адам;
* сараптаманы жүргізу үшін негіздер (қаулы немесе анықтама, ол қандай іс бойынша қашан шығарылған;
* зерттеу объектілерінің тізімі (заттай айғақтар, салыстырмалы үлгілер, олардың жағдайы);
* зерттеуге түскен объектілердің жеткізілу тәсілдері;
* сараптаманы жүргізу кезінде қатысқан адамдардар туралы мәліметтер (аты-жөні, процессуалдық жағдайы);
* сарапшының шешуіне қойылған сұрақтар.

 Сұрақтар бір нешеу болған жағдайда сарапшы оларды топтастыруға, зерттеуді жүргізудің барынша мақсатқа сай тәртібін қамтамасыз ететін кезектілігімен келтіруге құқылы, бірақ ол сұрақтардың мағыналық мазмұнын өзгертпеуі керек. Егер қаулыдағы немесе анықтамадағы сұрақ әдеттегідей тәртіке сай қойылмаған болса, бірақ оның мағынасы сарапшыға түсінікті болса, онда алғашқы түрдегідей сұрақты келтіргеннен кейін сарапшы бұл сұрақ оның арнайы біліміне сәйкес қалай түсінетіндігіін айтуы керек.

 Сарапшы ескертпеде фактіні құқықтық бағалауды талап ететін қойылған сұраққа жауап берудің мүмкін еместігін білдіретін жағдайларды түсіндіреді, сараптаманы тағайындаған органның (адамның) келісімі бойынша және заңның талаптарына сәйкес сараптаманы тағайындау туралы қаулыда (анықтамада) көрсетілген сұрақтардан кейін өз ұсынысымен жауабының нәтижесі іс үшін маңызды жағдайды анықтауға жағдай жасайтын сұрақ қоя алады. Яғни сарапшы өзі сараптама тағайындаған адамның келісімімен сараптама тағайындау құжатындағы сұрақтарды толықтыра алады.

* Ақы төлеуге байланысты азаматтық істер бойынша сараптама жүргізу мерзімін тоқтату;
* арыздың уақытын және жауапты алу уақытын көрсете отырып қосымша материалдарды беру туралы сарапшының ұсынысы;
* сарапшы (сарапшылар) туралы мәліметтер: аты-жөні, білімі, ғылыми дәрежесі мен шені, лауазымы, сараптамалық мамандығы, сарапшылық жұмысының өтілі (стаж);
* көрінеу жалған қорытынды бергені үшін қалмыстық жауаптылық жөнінде сарапшының ескертілгендігі туралы мәлімет (арнайы зерттеулер жүргізілгенде бұл пункт болмайды).

 Қосымша, қайталай, комиссиялы, кешенді сараптамалар жүргізу кезінде сарапшы қорытындысының кіріспе бөлімінде жоғарыда аталған мәліметтермен қатар сараптаманың түрі, алғашқы сараптама туралы мәліметтер: қорытындыны беру уақыты мен номері, сарапшының аты-жөні, сараптамалық мекеменің аты, алғашқы сараптамамен анықталған нақты мәліметтер мен нәтижелер, сонымен қатар жаңа сараптама тағайындаудың негізі айтылуы керек.

 Қорытындының **зерттеуші бөлімінде** зерттеудің бүкіл барысы және оның нәтижелері баяндалады, анықталған фактілерге ғылыми негіздемелер беріледі, мұның ішінде мыналар көрсетіледі:

* қорытынды беру үшін елеулі маңызы бар істің жағдайлары және сарапшының бастапқы мәліметтер ретінде қабылдауы;
* сырттай қарау: сараптамалық зерттеу объектісінің жағдайын сипаттау, упаковка;
* салыстырмалы зерттеулер үшін сараптамалық қарауды, экспериментті және үлгі алуды жүргізудің мақсаты, жағдайы, нәтижесі;
* қолданылған сараптамалық зерттеу әдістерін, оларды қолданудың техникалық жағдайларын, алынған нәтижелерді сипаттап жазу (описание);
* қойылған сұрақтарды шешу барысында сарапшының жетекшілікке алған анықтамалық-нормативтік материалдарына сілтемелер, зерттеу жүргізу кезінде қолданылған арнайы әдебиеттер, сонымен қатар ескертпелерге, иллюстрацияларға сілтемелер және оларға қажетті түсіндірмелер;
* егер маңызы бар болса, онда тергеу әрекеттерінің (жауаптардың, қараудың, эксперименттердің) нәтижелері, жасалған қорытындыны негіздеу кезінде алғашқы мәліметтерді қолдану;
* жекелеген сатылар бойынша сараптамалық бағалаулар және сараптама бойынша тиісті қорытынды беру үшін негіз ретіндегі барлық алынған нәтижелерді қорытып бағалау.

 Егер қойылған сұрақтардың кейбіреулеріне зерттеу бөлімінде жауап беру мүмкін болмаса, онда оның себебі көрсетіледі.

 Зерттеуші бөлім қосымша түсіндіруді, талдауды талап етпейтіндей, ұғымдармен, терминдермен және сараптамалық білімі жоқ адамдарға да түсінікті тілде жазылады. Қолданылған зерттеу әдістемелер сарапшының ол әдістерді толық қолданғандығын білдіретіндей түрде баяндалуы, ал нәтиженің дұрыстығын тексеру қакжет болғанда, барлық зерттеу барысын қайталауға болатындай болуы керек.

 Қорытындының **синтезирующий бөлімі** жүргізілген барлық зертетудің жалпы қорытындысын баяндайды және мынандай жағдайларда жеке тарауға бөлініп жазылады:

* бірнеше объектілерді зерттеуде (исследования значительного количества объектов);
* күрделі объектілерді зерттеуде;
* әдістердің кешенін қолдануда;
* кешенді, комиссиялы және қайталай сараптама жүргізуде.

 Сарапшы қорытындысының **қорытындылаушы** бөлімінде сарапшының алдына қойған сұрақтарға жауаптар келтіріледі. Қорытынды(выводы)әдеби тілде беріліп, оның сөздері әр түрлі мағынада түсінетіндей болмауы керек. Сарапшының қорытындысына процессуалдық акт ретінде сарапшының өзі немесе сараптаманы жүргізген сарапшылар комиссиясы қол қояды. Қойылған қолдар осы мекеменің мөрі арқылы куәландырылады.

 Өз кезегінде **қорытынды берудің мүмкін еместігі туралы хабарлама** процессуалдық акт ретінде үш бөлімнен құралады: кіріспе, негіздеуші және қортындылаушы. Кіріспе бөлімде сарапшының қорытындысындағыдай мәліметтер келтіріледі. Негіздеуші бөлімде қорытынды берудің мүмкін еместігін білдіретін мәліметтер толық баяндалады. Қорытындылаушы бөлімде сарапшының алдына қойған әр бір сұраққа жауап берудің мүмкін еместігі айтылады.

 Сараптамалық қорытынды сотта жарияланады және қазіргі техникалық құралдарды аудио, видео мәліметтерді қолдану (мысалы кино-,видео жазбалар, фотолар, схемалар, кестелер) түрінде де көрсетіле алады. Қорытынды жарияланғаннан кейін судья және басқа да процесстің қатысушылары қорытындының кей бөліктерін түсіну, нақтылау үшін сарапшыға сұрақтар қоя алады.

**9- тақырып. Құжаттар бойынша сот сараптамасы.**

* 1. Сот-қол жазба сараптамасы
	2. Құжаттарды сот-техникалық сараптамалау
	3. Сот-авторлық (лингвистикалық) сараптама.

 Құжаттар бойынша сот сараптамасы үш топқа бөлінеді: сот-қол жазба сараптамасы (судебно-почерковедческая экспертиза), құжаттарды сот-техникалық сараптамалау, сот-авторлық (судебно-автороведческая экспертиза) сараптама.

 **1.** **Сот-қол жазба сараптамасы**

 Сот-қол жазба сараптамасының **объектісі** –бұл қолмен жазылған әріптер мен цифрлар жазбалары, адамның қолы, әр түрлі символдар. Өз кезегінде бұл объектілер әр түрлі жастағы адамдардың, шала сауатты адамдардың, психикалық ауру адамдардың жазбалары мен қол қоюларына, сонымен қатар әр түрлі жағдайларда жазылған жазбаларға бөлінеді. Осылардың түрлеріне қарай әр түрлі зерттеу әдістемелері болады. Мысалы мас адамдардың, шала сауатты адамдардың жазбаларын зерттеу методикасы.

 Сот-қол жазба сараптамасының **затын** азаматтық, әкімшілік, қылмыстық істер бойынша сот-қол жазба саласындағы арнайы білімнің негізінде анықталатын жағдайлар құрайды.

 Сот-қол жазба сараптамасымен шешілетін **міндеттер** диагностикалық және ситуациялық, классификациялық және идентификациялық деп бөлінеді.

 **Диагностикалық және ситуациялық міндеттер** қол жазбаны орындау кезінде белгілі бір фактілердің әсер еткендігін, сонымен қатар жазбаның нақты жағдайы мен түрін анықтауғка бағытталған (мысалы мас, қорқу кездерінде немесе өз қолын әдейі өзгертіп қою жағдайлары).

 Бұл міндетті шешу кезінде мынандай сұрақтар қойылуы мүмкін.

* Осы жазба немесе қол қою әдейі өзгертіліп орындалған ба?
* Осы қол жазба немесе қол қою әдеттегідей емес жағдайда орындалған ба? Мысалы әдеттегідей емес позада және т.б.
* Осы қол жазба немесе қол қою әдеттегідей емес қандай да бір жағдайда орындалған ба? Мысалы мас немесе қатты науқастану жағдайында.
* Осы қол жазба немесе қол қою біреудің қолына еліктеп қойылған ба?
* Сөз немесе цифр алғашқы текстке басқа біреудің қолымен қосылып жазылған ба?
* Сөз немесе цифр алғашқы текстке басқа бір жағдайдың әсерімен қосылып жазылған ба?

 **Классификакциялық міндеттер** адамның жасы, жынысы сияқты қол жазбаны жазушының жалпы белгілерін анықтауға арналған. Бұл міндететр бойынша мынандай сұрақтар қойылуы мүмкін.

* Жазба немиесе қойылған қол ер адаммен немесе әйелмен қойылған ба?
* Жазбаны орындаған адамның жас шамасы нешеде?
* Жазбаны орындаған адамның сауаттылық білім деңгейі қандай?
* Мәтін оң немесе сол қолмен қойылған ба?

 **Идентификациялық міндеттер**-бұл нақты бір адамның қол жазбаларындағы белгілі бір сөздер мен цифрлардың жеке ұқсастығы бар немесе жоқ екендігін анықтау бойынша, сонымен қатар әр түрлі мәтіндердің осы немесе басқа дамдармен жазылғандығын анықтауға арналған.

 Бұл міндет бойынша мынандай сұрақтар қойыла алады:

* Зерттелетін құжаттағы мәтін Н. немесе басқа адаммен жазылған ба? (Құжаттың атын, нақты жазбаларын, оның құжатта орналасқан жерін көрсет).
* Цифрлық жазбалар Н. немесе басқа адаммен жазылған ба? (Құжаттың атын, нақты жазбаларын, оның құжатта орналасқан жерін көрсет).
* И. атынан қол өзімен қойылған ба немесе басқа адам қойған ба?
* Бір неше құжаттағы жазбалар немесе бір құжаттың жекелеген бөлігіндегі мәтін бір адаммен немесе әр түрлі адамдармен орындалған ба?

**2. Құжаттарды сот-техникалық сараптамалау**

 Құжаттарды сот-техникалық сараптамалау үш топқа бөлінеді:

1) Құжаттың реквезиті (оған бланкілер, мөрдің, штамптың, қойылған қолдың таңбалары (оттиски), кез-келген тәсілмен орындалған мәтіндер жатады).

2) Құжаттың материалдары (оған қағаз, сия, типографиялық краскалар, картон, жәп, қыстырғыш т.б. жатады).

3) Бланкілерді және құжаттың реквезиттерін дайындау үшін қолданылатын техникалық құралдар (мысалы қалам, мөр, карандаш, ксерокс, аомпьютер принтерімен, кассовый аппарат және т.б.).

Құжаттарды сот-техникалық сараптамалаудың **затын** құжаттың бланкісі немесе реквезттерін дайындаумен, жалған құжаттарды жасаумен, құжатты толық немесе ішін-ара қолдан жасау кезіндегі дайындау құралдары мен материалдарын ұқсастырумен байланысты азаматтық, әкімшілік, қылмыстық істердің жағдайлары (фактілері) құрайды.

Құжаттарды сот-техникалық сараптамалаудың **міндеттері** диагностикалық, ситуациялық, классификациялық, идентификациялық деп бөлінеді.

 **Классификациялық міндеттер** мысалы құжатты дайындау үшін пайдаланылған компьютердің, принтердің типін, моделін, қағаздың, бояудың арналуын, жазу құралының түрін анықтауға жағдай жасайды.

 **Диагностикалық және ситуациялық міндеттер** мыналарды анықтауға бағытталған:

* Құжаттың немесе оның фрагменттерінің (полиграфиялық, қол жазба немесе т.б.) дайындалу тәсілін, құжаттың бастапқы мазмұнының өзгертілу тәсілі мен фактісін (мысалы қосып жазу, тырналау, тазалау);
* құжаттың бастапқы мазмұнын (тазалау, бояудың өшіп кету салдарынан көрінбейтін немесе нашар көрінетін жазбаларын қалпына келтіру).

 **Идентификациялық зерттеулер** мынандай жағадйларда ұқсастықтарды анықтау мақсатында жүргізіледі:

* құжаттарды немесе оның фрагменттерін дайындау үшін қолданылатын нақты техникалық құралдар (мөрлер, штамптар, әр түрлі мысалы шариковый т.б. қаламсаптар, касса аппараты және т.б.);
* бүтіннің бөліктері бойынша (жыртындылары бойынша құжатты құрастыру);
* құжатты дайындау үшін пайдаланылған материалдар (картон, чернила, қағаздар және т.б.);
* сақталу немесе пайдалану жағдайларын сипаттайтын белгілері бойынша құжаттың пайда болу көзі;
* бланкінің немесе құжаттың техникалық орындаушысы.

Құжаттарды сот-техникалық сараптамалау бойынша мынандай сұрақтар қойылады:

 **Алғашқы мазмұны өзгертілген құжаттар бойынша сараптама бойынша:**

* Құжаттың алғашқы мазмұны өзгертілген бе? Қандай тәсілмен өзгертілген? (тазалау, қосып жазу, тырналау);
* Егер құжаттың мазмұны өзгертілген балса, онда оның алғашқы мазмұны қандай?
* Құжаттың негізгі мазмұны орындалғаннан кейін цифрлар, әріптер, сөздер қосып жазылған ба?
* Адамның қолы алдын ала техникалық дайындықпен қойылған ба? (қаламмен, көшірумен т.б.).

 **Жапсыруды анықтау мақсатындағы құжаттарға сараптама:**

* Құжаттағы фотокарточка кейіннен жапсырылған ба?
* Ұсынылып отырған құжаттағы мака жапсырылған ба?

**Өртелген құжаттарға сараптама бойынша:**

* Өртелген құжаттың беттеріндегі жазбаның мазмұны қандай?
* Өртелген беттер қандай құжатқа жатады (паспорт, еңбек кітапшасы т.б.).

**Мөрлер мен штамптардың іздері (оттискалары) бойынша сараптама:**

* Құжатқа мөрдің ізін салудың тәсілі қандай?
* Зерттеліп отырған құжатты дайындау үшін мөрдің ізі бар басқа құжат пайдаланылған ба?
* Ұсынылып отырған құжаттағы мөрдің ізі бір қалыппен (клише) салынған ба?

**Компьютерде және көшіру техникаларымен дайындалған құжаттар бойынша сараптма:**

* Зерттелетін құжат басылған көшіру, көбейту аппаратының типі, моделі қандай?
* Құжаттың реквезиттерінің бейнелері компьютер принтерінің қандай түрімен басылған?
* Құжатты дайындау кезінде қандай компьютерлік құрал, бағдарлама қолданылған?
* Құжат мәтінінің жекелеген фрагменттері бір принтерде басылған ба, әлде әр түрлі принтерлерде басылған ба?
* Осы принтердің техникалық мүмкіндіктерімен белгілі бір сападағы құжатты дайындауға бола ма?
* Құжаттың мәтінін алу үшін айыпталушыдан алынған компьютерлік жабдық қолданылған ба?
* Құжаттың мәтіні осы принтерде орындалған ба? Т.Б.

**Бланкілер және полиграфиялық өнімдер бойынша сараптама:**

* Құжат немесе оның бланкісі немесе осы құжаттың мәтіні қандай тәсілмен дайындалған?
* Құжаттың осы бланкісін дайындау барысында қандай полиграфиялық техникалар қолданылған?
* Бланкіні дайындау үшін баспа формасының қандай түрі қолданылған?
* Баспаның осы түрі тиісті технологияларды қолдана отырып жүргізілген бе?
* Ұсынылып отырған құжаттар бір набормен басылған ба?
* Ұсынылып отырған құжаттардаы басу аппаратының типі, моделі қандай?
* Ұсынылып отырған кітаптар қандай тәсілмен тігілген немесе мұқабаланған (сброшюрована)?
* Ұсынылып отырған әдебиеттерді басқан немесе мұқабалаған адамның маманданған полиграфиялық білімі бар ма? Т.Б.

 Осы аталғандармен қатар мынандай мынандай объектілер бойынша да сараптамалық сұрақтар болады:

**ақша және бағалы қағаздар бойынша сараптама;**

**машинада жазылған мәтінде бойынша сараптама;**

**құжаттарды дайындау материалдары бойынша сараптама.**

 **3. Сот-авторлық (лингвистикалық) сараптама.**

 Сот-авторлық сараптаманың **объектісі** қағазда немес элетрондық құралдарда жазылған адамның сөздері болып табылады. Сараптаманың бұл түрінің негізгі мағынасы адамның жазбаша және ауызша ойының ерекшелігін, соған қарай мәтінді қалыптастыру заңдылыған ашу болып табылады.

 Сот-авторлық сараптаманың **затын** автордытанушылық саласында сарапшылардың арнайы білімді қолдану арқылы анықтайтын жағдайлары (фактілері) құрайды.

 Сот-авторлық сараптамамен шешілетін **міндеттер** екі топқа бөлінеді: идентификациялық емес (диагностикалық, ситуациялық, классификациялық) және идентификациялық.

 **Классификациялық міндеттер** мәтіннің лингвистикалық және стилистикалық ерекшеліктеріне назар аудара отырып, мәтіннің авторын жасы, жынысы, әлеуметтік ортасы бойынша белгілі бір топқа жатқызуды білдіреді. Бұл міндеттерді шешу үшін сарапшыға мынандай сұрақтар қойылуы мүмкін:

* Зерттелетін құжаттағы мәтін қай жыныстағы адамға жатады?
* Автордың жасы қандай, оның сауаттылық және оның жазу, сөйлеу қабілеттілігіні игеру деңгейі қандай?
* Құжаттың авторы қандай әлеуметтік топқа жатады немесе мамандығы қандай болуы мүмкін?
* Бұл құжат жазбаша сөйлеуде ғылыми стилі бар адаммен жазылған ба?

 Диагностикалық және ситуациялық міндеттер мәтінді құруда? Яғни сөйлеуде басқа жағдайлардың әсері болғандығын анықтауға бағытталған. Мысалы масаң күйдің, өз сөзін әдейі өзгертіп келтірудің, сөйлем құрастырудың тәсілін өзгертудің болғандығын білдіреді. Диагностикалық міндеттерді шешу үшін мынандай сұрақтар қоюға болады:

* Баспа құралдарында жарияланған мақаладағы осы абзацтағы немесе сөйлемдегі сөз қандай мағынада айтылған;
* Мақала мәтініндегі барынша елеулі, жанрлы, психо-лингвистикалық және стилистикалық еркшеліктері қайсысы?
* Автор қолданып отырған көркемдік тәсіл қандай?
* Сөз басқа адамның даусына еліктеу үшін әдейі дауысын бұзу жолымен айтылған ба?
* Зерттеуге беріліп отырған мәтін басқа бір жағдайлардың әсері болғанда айтылған ба? Мысалы мастық, науқастық жағдайларда.

Сот лингвистикалық сараптамаға мынандай диагностикалық міндеттегі сұрақтар да қойылуы кездеседі. Бұл сұрақтар көбінесе азаматтардың немесе заңды ұйымдардың беделіне нұқсан келтіретін қорлау, жала жабу сияқты қылмыстарда, сол сияқты экстремистік немесе өзгедей алауыздықты тудыру мақсатындағы қылмыстарда кездеседі. Мысалы:

* Бұл мақалада, телепередачпдп, видеосюжетте адамның беделіне нұқсан келтіретін жағымсыз сөздер бар ма?
* Осы сөйлем адамның немесе ұйымның беделіне нұқсан келтіре ала ма?
* Осы абзацта келтірілген мәлімет фактіні растай ала ма (егер растаса қандай фактіні)?
* Келтірілген мәтінде азамат А-ның жеке басын теріс бағалайтын және ар-намысына тиетін жағымсыз мағына бар ма?
* Белгілі бір конфессияны, этникалық, әлеуметтік топты депортациялауды, репрессиялауды мақтауға оң баға беретін сөздар бар ма?
* Белгілі бір конфессияны, этникалық, әлеуметтік топтың азаматтарын контитуциялық құқықтары мен бостандықтарын шектеуге шақыруды талап ететін сөздар бар ма?

 **Идентификациялық міндеттер** нақты мәтінді немесе әр түрлі мәтіндерді бір адамның, мәтіннің жекелеген фрагменттерін бір адамның жазу фактісін анықтауды білдіреді. Бұл міндетте мынандай сұрақтар қойылуы мүмкін:

* Зерттелетін құжаттағы мәтін Н. немесе басқа адаммен жазылған ба? (оның атауын, нақты жазбаларын, құжатта орналасқан жерін көрсету керек ).
* Бір неше құжаттардағы мәтіндер немесе бір құжаттағы жекелеген бөлімі бір адаммен немесе әр түрлі адамдармен жазылған ба?

 **10-тақырып. Трасологиялық сараптама.**

 Сұрақтар:

 1. Аяқ, қол, тіс, аяқ киім іздерінің сот сараптамасы;

 2. Сындыру құралдарының және жабу механизмдерінің сот сараптамасы;

 3. Транспорт іздерінің сараптамасы;

 4. Жануарлар іздернің сараптамасы;

 5. Қылмыскердің немесе жәбірленушінің киімдерінің механикалық бүлінуі бойынша сот сараптамасы;

 6. Жаппай өндіріс заттарының сот сараптамасы (судебная экспертиза изделий массового производства).

 Трасологиялық сараптаманың **объектісі** із қабылдайтын заттардың беткі жағына түскен бейнелер мен осы ізді қалдырушы заттардың өзі болып табылады. Сондықтан трасологиялық сараптаманың объектілері адам, жануарлар, транспорт құралдары, сындыру құралдары болып келеді. Трасологиялық сараптаманың мынандай түрлері бар:

* Аяқ, қол, тіс, аяқ киім іздерінің сот сараптамасы;
* Сындыру құралдарының және жабу механизмдерінің сот сараптамасы;
* Транспорт іздерінің сараптамасы;
* Жануарлар іздернің сараптамасы;
* Қылмыскердің немесе жәбірленушінің киімдерінің механикалық бүлінуі бойынша сот сараптамасы;
* Жаппай өндіріс заттарының сот сараптамасы (судебная экспертиза изделий массового производства).

 Трасологиялық сараптаманың **заты** іздерді зерттеу кезінде анықталатын-адамдардың, жануарлардың, сындыру, транспорт құралдарының сыртқы жағы бейнелерінің уақиға болған жерде қалуын анықтауға арналған сот трасологиясы саласындағы арнайы білімді қолдану арқылы алынатын нақтылы мәліметтер болып табылады.

 Трасологиялық сараптаманың **міндеттері** идентификациялық емес (диагностикалық, ситуациялық, классификациялық) және идентификациялық деп екі топқа бөлінеді.

 Диагностикалық міндеттер іздерді табуға және алуға, сонымен қатар із қалдырушы объектінің идентификациялық мақсаттары үшін жарамдылығын анықтауға бағытталған.

 Классификациялық міндеттер табылған және зерттелетін іздің қандай түрге, топқа жататындығын анықтауды білдіреді.

 Ситуациялық міндеттер іздің қалуына себеп болған жағдайларды, іздердің пайда болу кезектілігін, із қалу кезінде солізді қалдырушы объектіде болған өзгерістерді т.б. анықтауға бағытталған.

 Идентификациялық міндеттер із қалдырған нақты объектіні (адамды, жануарды, транспортты т.б.) жекешелеуді, сонымен қатар әр түрлі ерекшеліктері бойынша бүтін объектінің ұқсастығын анықтады білдіреді.

**Адамның іздері бойынша сараптама**

Адамнан аяқ (аяқ киімі және жалаң аяқ), саусақ, тіс және өзге де дене мүшелері бойынша іздер алынады. Қол іздері бойынша дактилоскопиялық сараптама белгіленіп, диагностикалық және идентификациялық міндеттер шешіледі және мынандай сұрақтар қоюға болады.

* Ұсынылып отырған объектіде адамның қолының іздері бар ма, егер бар болса, онда оны қалдырған адамды идентификациялау үшін жарамды ма? (Бұл сұрақ қылмыстың дәлелі болуы мүмкін заттар тінту, қылмыскерді ұстау, оқиға болған жерді қарау кездерінде алынғанда сарапшыға қойылады).
* Ұсынылған затта осы адамның саусағының папилярлық сызықтарының іздері бар ма?
* Әр түрлі объектілерден алынған іздер бір адамдыкі ме, әлде әр түрлі адамдардыкі ме?

 **Адамның аяқ және аяқ киім іздері бойынша сараптама.**

 Аяқ іздері бойынша ізді қалдарған адамның аяғының размерін, адамның физический ерекшеліктерін, жынысын, бойын, жүру ерекшелігін, аяқ киімнің түрін анықтауға болады. Оқиғаның болу жағдайын анықтау үшін сарапшы криминалистке мынандай сұрақтар қоюға болады: ұсынылып отырған бейне аяқ киімнің ізі ме, із қашан түскен, із қандай жағдайда қалдырылған және т.б.

 Идентификациялық сипаттағы міндеттерді шешу үшін мынандай сұрақтар қоюға болады:

* Оқиға болған жерден алынған із сезіктіден, жәбірленушіден алынған аяқ киімнің ізіне сәйкес келе ме?
* Оқиға болған жерден алынған жалаң аяқ іздері (оң, сол аяқ) сезікті, жәбірленушінікі ме?

**Адамның тісінің іздерін** жеген тамақтың қалдықтарынан, адамды немесе өзгедей заттарды тістеген жерінен алуға болады. Тіс іздері бойынша мынандай сұрақтар қоюға болады:

* Із қалдырған адамның тісінің орналасу ерекшеліктері қандай?
* Іздің пайда болу механизмі қандай және жәбірленуші мен айыпталушының өзара жағдайы қандай болған?
* Ұсынылып отырған объектідегі із осы айыпталушыныкі ме?

 **Қорғаушы құралдардың, инструменттердің іздері бойынша сараптама.**

 Құлыптанатын қорғаушы құралдарға ілінбелі, тесіп салатын құлыптар, мұнымен қатар арнайы магниттік немесе чиппен ашылатын электрондық жабатын құрылғыларпломбалар, пеломбаны салу кезінде пайдаланатын жіптер мен сымдар, қоймаларды, контейнерлерді, вагондарды қорғауда қолданылатын сигналды құрылғылар сияқты заттар жатады.

 Жабылатын құлыптарды бұзу құралдары үш топқа бөлінеді: бұзуға арнайы дайындалған құралдар (мысалы отмычка, фомка т.б.), бұзуға жарайтын инструменттер (мысалы ара, кувалда т.б.), кездейсоқ құралдар (мысалы темір сынықтары, тас т.б.).

 Диагностикалық және ситуациялық міндеттерді шешу үшін сарапшыға мынандай сұрақтар қоюға болады:

* Қандай құрал түрімен немесе тәсілмен есік сындырылған?
* Ұсынылып отырған құлып басқа кілттермен ашыла ма?
* Сындыру қай жағынан жүргізілген (ішінен бе сыртынан ба)?
* Қылмыскерде осы сияқты құралдарды пайдалану бойынша тәжірбие болған ба?
* Іздің қалу кезектілігі қандай?

 Идентификациялық міндеттерді шешу үшін мынандай сұрақтар қойылады:

* Сезіктіден алынған құралмен оқиға болған жердегі із қалған ба?
* Құлыптайтын құрылғыда қалған із бір немесе әір түрлі құралдардан қалған ба?

**Сындыру құралдарының іздерін сараптамаға жіберу ережесі.**

* Сындыру құралдарының іздеріне сараптама жасау кедергілер мен сындыру құралдарынан алынған іздерді салыстыру жолымен жүргізіледі. Көлемді динамикалық іздердің сараптамалық әдістері экспериментті керек етеді, бұлар осы идентификацияланатын құралдардан із түсіруге мүмкіндік береді. Алынған эксперименттік іздер зерттелетін іздермен салыстырылады. Мұнда арнайы микроскоптар пайдаланылады.
* Сындыру іздері бар зерттелуге тиісті заттар сарапшыға түгелдей жіберіледі. Егер зат аса үлкен болса, онда зерттеуге тек із түскен бөлігін жіберуге болады. Мұндай кезде зерттелетін іздің айналасынан кемінде 5-10 см аралық қалатындай етіп бөліп алу керек. Егер зат сындыру нәтижесінде бір нешеге бөлініп қалған болса, онда олардың барлығын жіберу қажет. Сындыру ізінен соқпа жасау керек емес. Соқпалар сындыру ізі бар аса үлкен заттың бөлігін алу мүмкін болмаған жағдайларда жасалады.
* Сарапшыға сындыру іздері бар затты жібере отырып, болжам жасалған құралды да жіберу керек. Сараптама тағайындау туралы қаулыда міндетті түрде сындыру іздері бар заттың қай жағы іші, қай жағы сырты екендігін, қайсысы үсті, қайсысы асты екендігін т.б. көрсету керек. Сынған объектінің фотосуретін немесе схематикалық суретінде қосып жіберген дұрыс. Тергеу органдарының қызметкерлері сындыру іздері бар заттармен және күдікті адамнан табылған сындыру құралдарын сараптамаға жіберу алдында әр түрлі эксперименттер жасайды: сындырады, қашайды, кеседі т.б.

**Жануарлардың іздері бойынша сараптама.**

 Жануарлардың іздеріне тұяқтың, тағаның, мүйіздің, тістің іздері жатады. Жануарлардың аяғының іздері бойынша идентификациялық емес міндеттерді шешу үшін мынандай сұрақтар қойылуы мүмкін:

* Із жануардың қай түрінен қалған?
* Іздің жолына қарап жануардың жүрісінде қандай ерекшелік бар екендігін білуге бола ма? (Мысалы аяғын басып тұруында, жүрісінде)
* Жәбірленушінің денесінде қалған із жануардың тісінен қалған ба?
* Объектіде қалған тістің ізі қандай жануардыкі?
* Жәбірленуші мен оған шабыл жасаған жануар қандай жағдайда болған?

Идентификациялық бағытта мынандай сұрақтар қойылуы мүмкін:

* Із жәбірленушіге, талапкерге тиесілі жануармен қалған ба?
* Жануардың мүйізінде, терісіндегі із (тавро) тауарлық белгі ретінде салынған ба?

**Механикалық бүлінген киімдер бойынша сараптама.**

 Киімнің механикалық жолмен бүлінуі киімді бүлдірген құралдың тобы қандай екендігін, бүлінудің қандай жағдайда, механизмде болғандығын білдіреді. Диагностикалық, ситуациялық, классификациялық және идентификациялық деңгейлердегі міндеттерді шешу үшін сараптаманың осы түрі бойынша келесідей сұрақтар қоюға болады:

* Жәбірленушінің киіміне және денесіне зақым келтірген құралдың көлемі, сипаты, формасы қандай?
* Киімге және денеге зақым келу кезінде шабуылдаушы мен жәбірленуші қандай жағдайда тұрған?
* Жәбірленушінің киіміне зақым сезіктіден алынған құралмен келтірілген бе?
* Жәбірленушінің киіміндегі механикалық зақым сезіктіден алынған бір құралмен келтірілген бе?

 **Жаппай өндіріс заттары бойынша сараптама.**

 Жаппай өндіріс заттарының объектілеріне заттарды дайындау және өңдеу жұмыстарында машиналар мен әр түрлі механизмдердің іздері деталдарға түсетін беткі жақтағы (матрица іздері) іздер жатады. Жаппай өндіріс заттарындағы іздер бойынша сараптаманың міндеті заттың дайындалу тәсілін, шыққан жерін, ол затты дайындау үшін пайдаланылған өндірістік құрылғымен ұқсастыру болып табылады.

 Классификациялық және диагностикалық міндеттер бойынша мынандай сұрақтарға жауап алуға болады:

* Оқиға болған жерден алынған заттай айғақты (түймені, шыны сынығы) дайындаудың тәсілі қандай?
* Оқиға болған жерден алынған зат заводта немесе өз бетінше дайындалған ба?
* Осы зат қандай мекемеде дайындалуы мүмкін?
* Бұл зат қандай станокта немесе құрылғымен дайындалған?
* Жәбірленушінің киімінен алынған заттың бөлшегі нені білдіреді, егер бір заттың бөлшегі болса, онда қандай заттыкі?

Идентификациялық міндеттер бойынша мынандай сұрақтар қойылуы мүмкін:

* Бұл зат белгілі бір станокта жасалған ба немесе оның нақты бөлшегін пайдаланып жасаған ба?
* Әр түрлі адамдардан әр түрлі уақытта алынған заттар бір механизммен немесе құралмен жасалған ба?
* Заттың бөлшегі бір механизмді немесе құралды пайдаланумен жасалғн ба?

 **11-тақырып. Қарулардың, оқ-дәрілердің (боеприпасов) және олардың іздері бойынша сот сараптамасы.**

 Қарулар бойынша сот сараптамасы негізінен екі түрге бөлінеді: сот баллистикалық сараптамасы және суық қарулар бойынша сараптама.

 **1 сұрақ. Сот баллистикалық сараптама.**

Сот баллистикалық сараптаманың **объектілері** үш топқа бөлінеді:

1. Атылатын қарулар (тапаншалар, мылтықтар, автоматтар, карабиндер, винтовкалар).

2. Оқ-дәрілер (патрондар, патронның бөліктері-гильзалар, порох, оқ, картечь, пыж (тығындар)), қару мен оқ-дәрілерді жасау үшін пайдаланылатын құралдар, материалдар, шикі заттар.

3. Ату іздері.

 Сот баллистикалық сараптаманың **заты** қылмыстық, әкімшілік істер бойынша атылатын қаруларға, оқ-дәрілерге және оның іздеріне қатысты сот баллистикасы саласындағы арнайы танымдар негізінде анықталатын нақтылы деректер немесе жағдайлар болып табылады. Сот баллистикалық сараптама атылатын қарулармен жасалатын кісі өлтіру, зорлық-зомбылықпен жасалатын, сонымен бірге ҚК қару жарақьар заты болып табылатын қылмыстар бойынша жиі қолданылады.

 Сот баллистикалық сараптаманың **міндеттері** идентификациялық емес (диагностикалық, ситуациялық, классификациялық) және идентификациялық деп екі топқа бөлінеді.

 **Атылатын қарулар бойынша сараптама** іс материалдарында қылмыстық құралы немесе заты атылатын қарулар уақиға болған жерден табылғанда, тінту, алу кездерінде алынғанда, адамдар өздері әкеліп тапсырғанда, осы қарумен байланысты маңызды жағдайларды анықтау үшін жүргізіледі.

 Бұл сараптама түрі бойынша **диагностикалық, ситуациялық, классификациялық сипаттағы міндеттер** бойынша мынандай сұрақтар қойылуы ммкін:

* Сараптамаға беріліп отырған зат атылатын қару болып санала ма және атуға жарай ма?
* Бұл атылатын қару қандай моделге, үлгіге, жүйеге жатады?
* Атылатын бұл зат қандай тәсілмен жасалған (заводта, қолмен)?
* Қарудың қандай бөліктері ауыстырылған, ол оның зақым келтіру шамасына әсер ете ала ма?
* Қару жөнделген бе және ол атуға жарай ма?
* Соғңы тазартудан кейін бұл қарудан оқ атылған ба?
* Соңғы рет атылғаннан бері қанша уақыт өткен?
* Екі ұңғылы мылтықтың қайсысынан соңғы рет оқ атылған?
* Бұл қарудан белгілі бір жағдайларда шүріппені баспай-ақ оқ атылуы мүмкін бе?
* Бұл қарудың атылмай қалу себебі қандай ақауларға байланысты?
* Қарудың маркировкалық белгілері өшірілген бе, егер өшірілген болса, қандай тәсілмен?
* Өшірілген маркировкалық белгінің бастапқы бейнесі қандай?

**Идентификациялық** бағытта мынандай сұрақтар қойылуы мүмкін:

* Сезіктіден алынған бұл қарудың бөлшектері (ұңғысы, дүмі) қандай металдан, полмерден және т.б материалдан жасалған?
* Сезіктіден алынған қару қандай инструментпен жасалған?
* Әр түрлі адамдардан алынған қарулар бір материалмен және бір инструментпен жасалған ба?

 **Оқ-дәрілер бойынша сараптама** іс материалдарында оқтар, гильзалар, тығындар, картечтар қылмыстың уақиғасы болған жерден табылғанда, тінту, алу кездерінде алынғанда, адамдар өздері әкеліп тапсырғанда, осы қарумен байланысты маңызды жағдайларды анықтау үшін тағайындалады.

 Бұл сараптама түрі бойынша **классификациялық сипаттағы міндеттер** бойынша мынандай сұрақтар қойылуы ммкін:

* Уақиға болған жерден алынған оқ қандай моделдегі, үлгідегі қарудан атылған?
* Сараптамаға беріліп отоырған объектідегі оқ қандай қару түрінен атылған?
уақиға болған жерден және сезіктіден алынған патрондар (немесе патронның бөлшектері) бір заводта жасалған ба «лде әр түрлі заводтардан шыққан ба?

 **Ситуациялық және диагностикалық** міндеттерді шешу үшін мынандай сұрақтар қойылуы мүмкін:

* Ұсынылып отырған патрондардың үлгілері осы қарудан атуға жарамды ма?
* Осы оқтар қолдан (заводта) жасалған қарудан атылған ба?
* Патрон немесе оның бөлшектері(тығын, картеч) қандай тәсілмен жасалған?
* Патрон қандай порохпен (түрі, маркасы) жабдықталған.

 **Идентификациялық** міндеттер бойынша мынандай сұрақтар қою кездеседі:

* Уақиға болған жерден және сезіктіден алынған картечьтер, дробтар бір массаға жата ма?
* Салыстырылатын патрондар жабдықталу сипаты бойынша бір массаға жата ма?
* Мәйіттен алынған және сезіктіден табылған дробтар дайындалу және сақталу жағдайы бойынша біртұтас массаны құрай ма?
* Уақиға болған жерден және сезіктіден алынған тығындар ұсынылып отырған құралмен жасалған ба?
* Уақиға болған жерден және сезіктіден алынған патрондар бір инструментпен атуға дайындалған ба?
* Уақиға болған жерден және сезіктіден алынған тығындар бір материалмен жасалған ба?
* Уақиға болған жерден табылған тығын қағаз беріліп отырған қағаздың (газеттің) бір бөлігі ме?
* Әр түрлі уақиғалар бойынша алынған оқтар, гильзалар бір қарудан атылған ба?

 Егер тергеуші уақиға болған жерден оқты және оның бөлшектерін және атылатын қаруды тапқан болса, онда осы оқтың осы қарудан атылғандығын білу үшін сұрақтар қоя алады.

 **Ату жағдайларын анықтау бойынша сараптама** болған уақиғаның жағдайларын анықтау қажет болғанда тағайындалады. Қарудың қолданылуы туралы кейбір жағдайларды тергеуші және маман-криминалист сарапшының қорытындысынсыз-ақ уақиға болған жерді қарау арқылы немесе тергеу экспериментін жүргізу арқылы анықтай алады. Сараптама жағдайдың күрделі болуына байланысты эксперимент жүргізу мүмкін немесе адамдардың өмірі мен денсаулығына қауіпті болғанда немесе қылмыс болған жерден өте ұқсас зерттеу объектілері табылғанда немесе аса қатты бүлінген киімдерден оқ атудан туындаған негізгі және қосымша белгілерді анықтау мүмкін болмағанда тағайындалады.

 Диагностикалық және ситуациялық міндеттер бойынша мынандай сұрақтарды қою кездеседі:

* Жарақат оқ тигеннен болған ба?
* Оқ бағатта атылған?
* Ату кезінде қару мен объектінің арасы қаншалықты болған?
* Оқтардың қайсысы бірінші, қайсысы екінші ретте атылған?
* Осы қолдан жасалған қарудан көздеп тигізуге бола ма?
* Атылған оқтардың қаншасы тиген?
* Мына калибрдегі патронмен осы қарудан атуға бола ма?
* Жәбірленушінің осы қарудан атуға техникалық мүмкіндігі болды ма?
* Оқтың немесе гильзаның деформациясының себебі неде?
* Қарудың ұңғысының жарылу себебі неде?
* Оқ жәбірленушіге тигенге дейін басқа объектігі де тиген бе?
* Адамның қалтасының кір болуы қаруды алып жүргендіктен бе?
* Оқтағы із ұғңының майлану себебінен болған ба?
* Қолдан жасалған осы қарудың қандай бөлшектері құралғанда атуға жарамды?

**2-сұрақ. Суық қарулар бойынша сот сараптамасы.**

 Суық қарулар бойынша сот сараптамасының объектілері қылмыстық құралы немесе заты болып саналатын және суық қару болып саналатын металлдан және өзге де қатты заттардан жасалған пышақ, кастет, біз (шила) және т.б.

 Суық қарулар сараптаманың **заты** қылмыстық, әкімшілік істер бойынша сараптамалық зерттеулер арқылы анықталатын суық қарулардың дайындалу технологияларына, химиялық, техникалық ғылымдардың әдістерімен арнайы танымдар негізінде анықталатын нақтылы деректер немесе дәлелдемелер болып табылады. Бұл сараптама түрі кісі өлтіру, денсаулыққа зардап келтіру, қарақшылық, бұзақылық сияқты зорлық-зомбылықпен жасалатын қылмыстар бойынша жиі қолданылады.

 **Міндеттері** екі топқа бөлінеді: идентификациялық емес (диагностикалық, ситуациялық, классификациялық) және идентификациялық.

 Классификациялық міндеттер бойынша мынандай сұрақтарды сарапшыға қоюға болады:

* Сезіктінің киімінен табылған оның бөлшегінің табиғи сипаты қандай, ол суық қарулар қатарына жата ма?
* Сезіктіден алынған зат суық қаруға жата ма?
* Сезіктіден алынған зат суық қарудың қандай түріне жатады?
* Бұл зат қолдан жасалатын суық қарулардың бір тобына (пышақтар, кастеттар) жата ма?
* Пышақ кастет, қолға киетін темін қандай металлдан, қорытпадан (сплава)жасалған?

 Диагностикалық және ситуациялық міндеттер бойынша мынандай бағыттағы сұрақтар қойылады:

* Сезіктінің немесе жәбірленушінің киімінде металл материалдардың қосындысы бар ма?
* Сезіктіден алынған зат қандай тісілмен жасалған?
* Суық қару және сезіктінің немесе жәбірленушінің киімі бір-бірімен кездескен бе?

Идентификациялық міндеттер бойынша мынандай сұрақтар қойылады:

* Табылған металлдың бөлігі бұрын сезіктіден алынған заттың (пышақтың т.б.) бір бөлігі болып санала ма?
* Сезіктілер М және Қ алынған заттар (пышақтар, кастеттар) жасалуы бойынша бір жерден шыққан ба?
* Сезіктіден алынған пышақтың жүзі металлдан, қорытпадан жасалған ба?

**12-тақырып. Жол-көлік оқиғалары және транспорт құралдары бойынша сот сараптамасы.**

 **1-сұрақ. Жалпы сипаттамасы.**

 Транспорт құралдарына механикалық және электротранспорт құралдарына жататын автомобилдер, мотоциклдер, мопедтер, тролейбустар, трамвайлар, тракторлар, олардың тіркемелері, велисопедтар, сонымен қатар олардың жекелеген бөлшектері кіреді. Теңіз, әуе, темір жол транспорт құралдары бойынша бұл сараптама түрі жүргізілмейді. Сарптама жүргізілетін транспорт құралдары дайындалу тәсілі бойынша заводтан шыққан немесе қолдан жасалған болып келеді.

 Бұл сараптаманың **объектісі** көпқұрылымды болып келеді, себебі оған транспорт құралдары, жүргізуші, жолаушылар, жолдың жағдайы, жаяу жүргіншілер жатады.

 Жол-көлік оқиғалары және транспорт құралдары бойынша сот сараптамасының **заты** ЖКУ уақиғасына қатысты траспорттардың мехнаизмдері, техникалық жағдайлары, жол жағдайлары, уақиға болар алдында және оның орын алу кезінде болған ситуациялар, сонымен қатар тәулік уақыты, климат жағдайы сияқты ЖКУ орын алуына себепші болған басқа да жағдайлар бойынша арнайы білімнің негізінде анықталатын нақтылы деректер болып табылады.

 Бұл сараптамалар түрі кейде азаматтық істер бойынша, бірақ көбінесе қылмыстық, әкімшілік істер бойынша тағайындалады. Жол-көлік оқиғалары және транспорт құралдары бойынша сот сараптамасы инженерлік-транспорттық классқа жатады және мынандай түрлерге бөлінеді:

* Транспорт құралдарының техникалық жағдайлары бойынша сараптама;
* ЖКУ жағдайлары бойынша сараптама
* Транспорттық-трасологиялық сараптама.

 **2-сұрақ. Транспорт құралдарының техникалық жағдайлары бойынша сараптама.**

 Транспорт құралдарының техникалық жағдайлары бойынша сараптамада **диагностикалық және ситуациялық** сипаттағы мынандай міндеттерді шешуге болады:

* Транспорт құралдарының жекелеген механизмдерінің ақауларын анықтау;
* Ақаулардың пайда болу уақыты мен себептерін анықтау;
* Транспорт құралдарының жол жүру және пайдалану қауіпсіздігі талаптарына сәйкестігін анықтау;
* ЖКУ орын алуына транспорттағы ақаулардың себеп болу дәрежесін анықтау;
* ЖКУ мен транспорт құралындағы ақаудың себепті байланысын анықтау;
* Уақиға болған кездегі транспорт құралының зардаптың алдын алуға қатысты техникалық мүмкіндіктерін көрсету;
* ЖКУ орын алуына жағдай жасаған транспорттың техникалық жағдайына қатысты жағдайларды зерттеу.

 Осы сараптама түріне қатысты транспорт құралының деталдарына байланысты **химико-металлографиялық сараптама** да жүргізілуі мүмкін және мыналар анықталады:

* Металлдың сапасыздығын анықтау;
* Шірудің анықталуы;
* Сыну сипатын анықтау (соққыдан, брак т.б.)
* Деталь эасалған материалдың техникалық нормаларға сәйкестігін анықтау.

 **Диагностикалық** міндеттер бойынша қойылатын сұрақтар:

* Автомобилдің тежегіш жүйесінде, рулдік басқаруында ақаудың пайда болу себебі мен уақыты қандай?
* Жүргізуші немесе техникалық жағдайға жауапты адам транспортты пайдаланар алдында ақаудың бар екендігін білуге мүмкіндігі болды ма?
* Транспорттағы ақау жүру режимінің бұзылуына алып келетін бе еді?

 **Ситуациялық** міндететр бойынша мынандай сұрақтар қойылады:

* Анықталған ақау қарастырып отырған уақиғамен байланысты ма?
* Транспорттың фары уақиға болған кезде күйіп кетуі мүмкін бе еді?
* Электролампа күйер алдында вардың қандай түсі (алыс, жақын) жанған?

 **3-сұрақ.** **ЖКУ жағдайлары бойынша сараптама**

 **Объектісі**-жол-көлік уақиғалары, сондықтан бұл сараптама түрінде жол, көше қиылыстары, көше знактарын қойған мекеме қызметшілерінің әрекеттері, қарсы келе жатырған көліктің қозғалысы, жаяу жүргіншілердің әрекеттері, көліктің техникалық жағдайлары мәселесі зерттеледі.

 ЖКУ бойынша сараптама мынандай жағдайлар бойынша зерттеулер әдетте кездеседі:

* **Транспорт құралдарының соқтығысуын зерттеу;**
* **Қозғалмайтын бөгеттерге соқтығысуды зерттеу;**
* **Жаяу жүргіншілерді қағып кетуді зерттеу;**
* **Транспорт құралдарының аударылуын зерттеу;**
* **Транспорт құралынан жолаушының құлап кетуін зерттеу.**

 Транспорт құралдарының **соқтығысуын және қозғалмайтын бөгеттерге соқтығысуды** зерттеу кездерінде диагностикалық-ситуациялық міндеттер шешіледі:

* Соқтығысуға дейінгі уақыттағы транспортттың жылдамдығын анықтау, оның ішінде тежегіштің басылуына қарай қалған ізге және соғылу күштілігіне қарай;
* Транспорт құралдарының соғысу кезіндегі өзара жағдайы;
* ЖКУ басталу және аяқталу аралығын толық анықтау;
* Басқа транспорт апатты жағдай тудырғанда оның жүру немесе орналасу жағдайын анықтау;
* Көлік қозғалысы үшін қауіп тудырған жағдайдың пайда болу кезін анықтау;
* ЖКУ орын алуының алдын алу үшін жүргізушіде болған уақытты, жағдайды анықтау;
* Жүргізушінің ЖКУ болу мүмкін екенін көре білген уақытын және оның алдын алу мүмкіндіктерінің болғандығын анықтау.

 **Жаяу жүргіншілерді қағып кетуді** зерттеуде диагностикалық-ситуациялық мынандай жағдайлар анықталады:

* Қөл. құрал-ң (КҚ) және жаяу жүргіншінің апат алдындағы траекториясы мен бағытын анықтау;
* КҚ адамды қаққан жерін белгілеу;
* Жаяу жүргіншіні лақтырып жіберу және КҚ бүліну деңгейіне қарай отырып, транспорттың жылдамдығын анықтау.

 **Транспорт құралының аударылуын** зерттеуде көбінесе диагностикалық-ситуациялықміндеттер қойылады:

* Аударылуға дейінгі көліктің бағыты мен траекториясын, жылдамдығын анықтау;
* Тұрақтылықты жоғалтудың техникалық себептерін анықтау;
* Қауіпсіздік үшін осындай жағдайлардағы жүргізушінің тиісті әрекеттерін анықтау;
* Апатты жағдайлар орын алар алдындағы жүргізушіде апаттың алдын алу үшін болған мүмкіншіліктерді анықтау, бұл жағдайда жол жүру ережелерін ескере отырып;
* Апаттың юболмай қоймайтындығын объективтік жағдайдың орын алғандығын анықтау;
* Жолдың алдыңғы және жан-жағы бойынша еңістіктің болғандығын анықтау;
* Жолдың жүретін немесе оның шеткі жағдарындағы жолдың жағдайын анықтау;
* Жолдың алдының көріну жағдайын немесе көруге кедергі жасайтын жағдайлардың болғандығын, жүргізушінің жеке ерекшеліктерін (мысалы бойының қысқалығын) анықтау.

Сарапшыға берілетін алғашқы мәліметтер туралы айту керек. Мысалы фотосуреттер, схема, видеокамера т.б. материалдар.

 **4-сұрақ. Транспорттық-трасологиялық сараптама.**

 Транспорттық-трасологиялық сараптама көліктің жаяу жүргіншіні қаққан кездегі іздері және келтірген жарақаттарының іздері бойынша жүргізіледі.

 Транспот құралдары бойынша трасологиялық сараптамада классификациялық міндеттерді де көлік құралының түріне, маркасына, көлік ізінің түріне қарай шеуге болады.

 Бұл сараптама түріне диагностикалық және ситуациялық міндеттерге жиі қажеттілік туындайды, себебі көліктің жүру бағыты, оқиғаның орын алу жері, ізге қарай отырып, қандай жағдайда болғандығы анықталады. Бұл міндеттерді сот автотранспорттар-трасологиялық сараптама бойынша арнайы дайындықтан өткен сарапшы-автотехникпен шешіледі.

 **Классификациялық** бағытта мынандай жағдайлар анықталып, сұрақтар қойыла алады:

* Мына із көлік құралының ізінен пайда болған ба?
* Жүк немесе жеңіл көліктен қалған із бе және қандай моделдегі көліктің ізі?
* Дөңгелектің моделі қандай?
* Із қандай бөлшектен қалған?
* Мұндай бөлшек көліктің қай түрінде қолданылады?

 **Диагностикалық** міндеттер бойынша қойылатын сұрақтар:

* Көлік құралы қай бағытта жүрген?
* Көлік құралы тоқтаған ба немесе тежегішті қосқан ба?
* Із қалдырған дөңгелектің қандай ақаулары бар?
* Ізді қалдыру механизмі қандай (соққыдан, сырғудан)?
* Іздің пайда болуына себеп болған күштің әсері қандай?
* Көлік құралында пайда болған із өзге көлік құралы бөлшегінен қалған ба?

 **Ситуациялық** міндеттер бойынша қойылатын сұрақтар:

* Жібірленушінің денесінен, киімінен алынған із көлік құралының қай бөлігінен пайда болған?
* Қақтығысу кезінде жәбірленуші қайда болған (кабинада, кузовта т.б.)?

 **Идентификациялық** міндеттер бойынша қойылатын сұрақтар:

* Із осы КҚ бөлшегінен қалған ба?
* Із бір немесе бірнеше КҚ қалған ба?
* Оқиға болған жерден табылған із осы автомобилден қалған ба?
* Оқиға болған жерден алынған терезенің сынығы, бояудың қалдығы сараптамаға ұсынылып отырған бүтіннің бөлігі болып табыла ма?

 Кешенді сараптамалар медициналық, трасологиялық, автотехникалық түрде тағайындалуы мүмкін. Мысалы көлік құралынан алынған шаш немесе қан осы жәбірленушіге жата ма? Көліктің қандай бөлігі соққан?

 **13-тақырып. Өрт-техникалық сараптама.**

 Өрт-техникалық сараптаманың **объектісі** өрт болған жердің сыртқы жағдайы, оттың күйдіру әсеріне ұшыраған материалдар мен заттар, қондырғылар мен механизмдер, сонымен қатар фотосуреттердегі, схемалардағы, қарау, тергеу эксперименттері хаттамаларындағы нақтылы деректер болып табылады. Объектілер-заттай айғақтар ретінде бағаланып, өрттің болған жағдайы, өртенген заттар туралы мәлімет береді, сондықтан ол объектілер заңда белгіленген тәртіпте алынып, сарапшыға беріледі немесе сарапшыға алып бару мүмкін болмағанда суретке түсіріледі және сарпшы сол жерге шақыртылады.

 Бұл сараптама түрінің **заты** өрт-техникалық сараптаманың әдістерімен анықталатын өрттің болуының техникалық себебін анықтауға немесе өрттің болуына жағдай жасайтын жағдайлардың кешені болып табылады. Өрт техникалық сараптаманың затына өрттің болу кезінде және онан кейінгі уақыттағы объектінің жағдайын анықтайтын, өрттің болуына жағдай жасаған деректер, заттың, материалдың жану немесе өзінен өзі жану жағдайлары жатады.

 Бұл сараптама түрі азаматтық, әкімшілік, қылмыстық істер бойынша тағайындалады және қылмыстық істер бойынша мүліктің өртенуі, адамның жанып кетуі сияқты істерде қолданылады.

 Өрт-техникалық сараптаманың мынандай түрлері бар:

* Өрттің пайда болу ошағын және таралу бағытын анықтау бойынша сараптама;
* Электроқондырғының өрттің болуымен арасындағы себепті байланысты анықтау бойынша сараптама;
* Әр түрлі сипаттағы жылу көздерінің өрттің болуымен арасындағы себепті байланысты анықтау бойынша сараптама;
* Заттың, материалдардың өзінен өзі жану мүмкіндігін анықтау бойынша сараптама;
* Жанғыш заттардың болуына байланысты өрт уақиғасын анықтау бойынша сараптама.

Бұл сараптамада мынандай жағдайларды анықтау үшін диагностикалық-ситуациялық міндеттер қойылады:

* Өрттің пайда болу көзі, уақыты, ұзақтығы, таралу бағыты;
* Өрт болған жерлердегі жылытқыш құрылғылардың, электроқондырғылардың, механизмдердің техникалық жағдайымен осы объектілердің өрттің болуымен себепті байланысы;
* Электро сымдардың тұйыталуы пайда болғандығы;
* Өрттің техникалық себебі;
* Заттың, материалдың жанғыштығы, өотке қауіптілігі;
* Жылыту, химиялық, микробиологиялық заттардың белгілі бір жағдайларда өзінен өзі жанатындығы.

 **Өрттің пайда болу ошағын және таралу бағытын анықтау бойынша сараптама**

 Өрттің пайда болу ошағын және таралу бағытын анықтау бойынша сараптамада әдетте мынандай сұрақтар қойылады:

* Өрттің ошағы қайда болған?
* Белгілі бір (мысалы белгілі бір жер аталады) жер өрттің ошағы болған ба?
* Өрттің таралу жолы қайсы?

 Уақиға болған жердегі жағдай туралы бастапқы мәліметтердің мазмұны мен көлемі келесідей жағдайларды қамтуы керек:

* Темір бетон материалдардың түсі мен құрылысының өзгеруі туралы мәліметтерді;
* Ғимараттың өртену деңгейін немесе толық жанғандығын;
* Қаланған қыштардың бүтіндігінің бұзылғандығы, қыштар мен сыртқы сылақтардың бұзылғандың деңгейін;
* Қолданылған темір материалдардың өрт салдарынан майысу жағдайын;
* Еденді жабу материалдарының жағдайы туралы мәліметтерді;
* Жану кезінде болған ерекше жағдайларды, мысалы түтіннің түсі, ерекше иістер, материалдардың толық жанған аумақтары және т.б.

 Өрт болған жерден алынған айғақ материалдар уақиға болған жерді қарау туралы хаттамада көрсетіліп және схема, фото суреттер түрінде алынуы керек.

 **Электроқондырғының өрттің болуымен арасындағы себепті байланысты анықтау бойынша сараптама**

 Электроқондырғылар ретінде үйлерді салу немесе оларды пайдалану кезінден қолданылатын машиналар, аппараттар, электр энергиясымен жұмыс істеу үшін қажетті қондырғылар алынада. Мысалы электр есептегіштер, насостар т.б.

 Бұл сараптама түрі бойынша мынандай сұрақтар қойылуы мүмкін:

* Электроқондырғының техникалық жағдайымен өрттің пайда болуының арасында себепті байланыс бар ма?
* Электросымдағы балқу өрттің температурасынан болған ба, әлде сымдардың тұйықталуы салдарынан болған ба?
* Ұсынылып отырған электросақтандырғыш (электические предохранители) өрт болған кезде дұрыс жұмыс істеп тұрған ба?
* Бұл сақтандырғыштар қандай атаулы тоққа есептелген?
* Зерттеуге ұсынылып отырған электротехникалық құрылғының монтажы электроқұрылғыны орналастыру ережесіне сай жасалған ба, егер ережеге сай болмаса, онда қалай сай емес деп бағаланады және өрттің болуына осы сәйкессіздік себепті байланыста бола ала ма?

 **Әр түрлі сипаттағы жылу көздерінің өрттің болуымен арасындағы себепті байланысты анықтау бойынша сараптама.**

 Мұндай бағытта сараптама тағайындалғанда төмендегідей сұрақтар қою кездеседі:

* Беріліп отырған жылыту, ысыту құралында ақаулар бар ма?
* Осы жылыту, ысыту құралы өрт қауіпсіздік ережелеріне пайдалану жағдайы сәйкес келе ме?
* Анықталып отырған жағдайдың (техникалық ақаудың, пайдаланудың осы түрі) өрттің тұтануымен себепті байланысы бар ма?
* Нақты осы материалдың, заттың тұтануы жылудың белгілі бір көзімен байланысты болуы мүмкін бе? (мысалы сварка жасау кезінде ұшқынның түсуінен, темекі тұқылының түсіп кетуінен т.б.).

 **Заттың, материалдардың өзінен өзі жану мүмкіндігін анықтау бойынша сараптама.**

 Мұндай жағдайдағы сараптама жұмыстарына төмендегідей сұрақтар қойылуы мүмкін:

* Көрсетіліп отырған жағдайда осы заттың, материалдың химиялық, микробиологиялық өзінен-өзі жануының болуы мүмкін бе?
* Осы материалды сақтау жағдайы өрт қауіпсіздігі ережелеріне сәйкес келе ме?
* Зерттеуге ұсынылып отырған материалдың өзінен-өзі тұтануына қандай жағдай ыңғайлы болып саналады?

 **Жанғыш заттардың болуына байланысты өрт уақиғасын анықтау бойынша сараптама.**

 Мұндай сараптама уақиға болған жерде жанар-жағар майлар, яғни мұнай, газ өнімдері болған жағдайда немесе осындай материалдарды пайдаланып қылмыс істеуі мүмкін болғанда тағайындалады. Мұндай жанғыш заттар уақиғаға қатысты болғанда екі сараптама тағайындау қажет болады: өрт-техникалық және заттар мен материалдар бойынша сараптама.

 Мұндай сараптмада мынандай сұрақтар қоюға болады:

* Ұсынылып отырған объектілерде тез жанғыш немесе тез тұтанғыш заттардың белгілері кездесе ме? Егер кездессе, онда бұл тез тұтанғыш зат қалай аталады немесе оның сипаты қандай?

**14-тақырып. Сот-экономикалық сараптамасы.**

 24 қазан 2002 ж. N 158 Қазақстан Республикасы Әділет Министрімен бекітілген Қазақстан Республикасы әділет Министрлігінің сот сараптамалық Орталығында сот сараптамаларын және арнайы зерттеулерді жүргізу бойынша Нұсқаулыққа сәйкес экономикалық істер бойынша сараптамалар мынандай түрлерге бөлінеді:

* Сот-сараптамалық бухгалтерлік сараптама;
* Шаруашылық операцияларын сот-сараптамалық зерттеу;
* Сот-сараптамалық қаржы-несиелік істерді зерттеу;
* Сот-сараптамалық қаржы-бюджеттік зерттеу;
* Сот-сараптамалық экономикалық-құқықтық зерттеу.

 Бұлардың әрқайсысының объектілері, заты және міндеттері бар. Мұндай сараптамалар мемлекеттік және коммерциялық ұйымдардың, жеке кәсіпкерлердің істері бойынша қолданылады.

 **1. Сот-бухгалтерлік сараптама.**

 Сот-бухгалтерлік сараптамалар көпшілік жағдайларда қылмыстық істер бойынша, оның ішінде экономикалық қылмыстар, мемлекеттік қызмет мүдделеріне қарсы қылмыстар бойынша сонымен қатар азаматтық, әкімшілік істер бойынша да қолданылады.

 Бұл сараптаманың **объектісі** бухгалтерлік есептерді жүргізу бойынша шаруашылық субъектілерінің қаржы-шаруашылық қызметтері болып табылады. «Бухгалтерлік есеп туралы» ҚР Заңының 6, 7 баптарына орай мекемелердің қаржы шаруашылық операциялары жазбаша және электронды түрде болуы керек. Соған байланысты бухгалтерлік сараптаманың объектісі бухгелтерлік құжаттар, яғни ведомостер, қаржылық есептер, есепке алу құжаттары болып табылады.

 Сот-бухгалтерлік сараптаманың **заты** арнайы білімдерді қолдану негізінде анықталатын мекемелерде бухгалтерлік есептің қалай жүргізілгендігін, қаржы-шаруашылық операциялары құжаттарда қалай көрсетілгендігін, қалай жұмсалғандығын, қандай операциялар бойынша есептің дұрыс жүргізілмегендігін білдіретін және тағы басқадай нақтылы деректер болып саналады.

 Сот-бухгалтерлік сараптамада шешілетін міндеттер негізінен диагностикалық-ситуациялық сипатта болып келеді және үш мынандай топқа бөлінеді.

 **Бірінші топтағы міндеттер** алғашқы есепке алу мәліметтерінің ескепке алу регистрлеріндегі және есеп беру құжаттарындағы мәліметтермен айырмашылық шамасын анықтауға бағытталған. Мұндай жағдайда мынандай сұрақтар қою кездеседі:

* Есепке алу регистріндегі мәлімет алғашқы құжаттардың мәліметтеріне сәйкес келе ме, егер сәйкес болмаса, онда бұл айырмашылық шығыс сомасын көбейту немесе азайту түрінде ме?
* Өнімді щығару бойынша қорытынды көрсеткіштер есептік құжаттардың мәліметтеріне сәйкес келе ме, келмесе жіберілген айырмашылық нені білдіреді?
* Шығыс, жұмсау сомаларын есепке алуды бұрмалаушылық қандай шаруашылық операцияларымен байланысты?
* Алынған құжаттарда қанша сомадағы жетіспеушілік бар?
* Алынған құжаттар бойынша осы кезеңдер аралығында тауардың артықшылығы қанша болуы керек?
* Материалдарды сыздырту қанша сомада және қанша көлемде артық жүргізілген?

 Міндеттердің келесі тобы бухгалтерлік құжаттар бойынша материалдық игіліктерді, ақша қаражаттарын қабылдауды, сақтауды, жұмсауды анықтауға бағытталған. Қойылатын сұрақтар мынандай:

* Құжаттарда материалдарды сыздырту тиісті түрде рәсімделген бе?
* Бухгалтерлік есепте белгілі бір уақыттардағы материалдардың түсуі туралы көрсетілген бе?
* Регистрдегі қандай жазбалар алғашқы құжаттармен бекітілмеген?
* Қанша сомада және қандай операциялар бойынша заңсыз кіріс немесе ұсынылып отырған құжаттар бойынша сыздырту жүргізілген?
* Қай кезде және қанша сомада тиісті құжаттарсых сыздыртылған?

 Міндеттердің үшінші тобы бухгалтерлік есептің дұрыс жүргізілуіне қатысты жағдайларды, сонымен қатар жетіспеушілікті немесе артықшылықты анықтауға әдейі қиындатып жасалған жағдайларды анықтауға бағытталған. Мұндай жағдайлар бойынша төмендегідей сұрақтар қойылады:

* Нақты шаруашылық операциялары бойынша алғашқы құжаттар дұрыс рәсімделеген бе?
* Құндылықтарды қабылдау немесе өткізу кезінде есепке алудың қандай талабы сақталмаған?
* Бухгалтерлің құжаттарды тайындау кезінде қандай ауытқулар болған?
* Аналитикалық есепті жүргізу кезінде қандай ережелер сақталмаған?
* Бухгалтерлік есепті жүргізу әдістері сақталған ба?
* Бухгалтерлік есептерді жүргізу кезінде қандай кемшіліктер жіберілген?
* Ревизия немесе аудиторлық қорытындының нәтижелері сәйкес келе ме?

Нақты жағдайларға байланысты бұл келтіргендерден де басқа сұрақтар сарапшыға қойылуы мүмкін.

 **2. Қаржы-экономикалық сараптама.**

 **Объектісі** шаруашылық субъектілерінің қаржы-шаруашылық қызметтері болып табылады.

 **Заты** мекеме, ұйымдардың экономикалық, қаржылық қаржылық жағдайлары болып саналады, сондықтан қаржы ұғымы кең болып саналатындықтан бухгалтерлік сараптаманың затынан кеңірек болып келеді. Мұндай сараптама жалған кәсіпкерлік, жалған банкроттық, заңсыз жекешелендіру, салық төлеуден жалтару сияқты қылмыстық істерде қолданылады. Сол сияқты кей жағдайларда әкімшілік және азаматтық істер бойынша да тағайындалады.

Қаржы-экономикалық сараптама міндеттеріне қарай екі түрге бөлінеді:

**1) қаржы-несиелік зерттеулер;**

**2) қаржы-бюджеттік зерттеулер.**

 **Қаржы-несиелік сараптама** ақша қаражаттарын қалыптастыру және жұмсау, сонымен қатар несиелер беру негізділігін анықтаумен байланысты жағдайларда қолданылады.

 Бұл сараптаманың міндеттеріне қарай мынандай сұрақтар қойылады:

* Банкіден несие алу негізді ме?
* Несие алу үшін қандай жалған мәліметтер берілген;
* Несие ақшалар дұрыс жұмсалған ба?
* Несие бойынша пайыздар дұрыс есептелген бе?
* Мекеме несие үшін дұрыс есептескен бе?
* Қаржы-несиелік жоспар дұрыс жасалған ба, егер дұрыс болмаса, онда қалай?
* Несиені ерте қайтаруда пайыздар дұрыс есептелген бе?

 **Қаржы-бюджеттік** сараптама бюджет қаражаттарын жұмсаудың дұрыстығын анықтауға, салық есеп беру құжаттарын дұрыс рәсімдеуді зерттеуге бағытталған. Бұл сараптама бойынша мынандай сұрақтар қою кездеседі:

* Смета дұрыс жасалған ба?
* Жұмысшыларға жалақы, сыйақы дұрыс есептеліп берілген бе?
* Экономикалық көрсеткіштердің есебі дұрыс жүргізілген бе?
* Шикі зат, материалдардың құнын есептеу дұрыс жүргізілген бе?
* Әрбір өнімнің өзіндік құны дұрыс есептелген бе?
* Салық дұрыс аударылған ба?
* Бюджетке тиесілі салық пен өзге де міндетті төлемдердің көлемі қандай?
* Бюджетке тиесілі салық пен өзге де міндетті төлемдер бойынша қарыздың көлемі қандай?
* Бюджет қаражаты мақсатқа сай жұмсалған ба?

 **3. Экономикалық-құқықтық зерттеулер бойынша сараптама.**

 Бұл сараптама түрі шарт қатынастарының сол уақыттағы заңдарға сәйкестігі туралы мәселе туындағанда қолданылады. Экономикалық-құқықтық сараптама мемлекеттік қызмет мүдделеріне қарсы қылмыстар, мысалы қызмет өкілеттігін теріс пайдалану, лауазымды адамның өз қызмет өкілеттігін асыра пайдалануы сияқты және экономикалық қылмыстарға жататын қылмыстық істер бойынша тағайындалады. Кей жағдайларда әкімшілік, азаматтық істер бойынша да тағайындалады.

 Объектісі шаруашылық және өзге де құқықтық қатынастар болып табылады және мынандай бағыттарға бөлінеді:

* Мемлекеттік сатып алу кезінде туындайтын қатынастар;
* Бюджетке тиесілі салықтар мен төлемдер бойынша міндеттер;
* Банкілік қызметті іске асырумен байланысты қатынастар;
* Жекешелендіру кезінде туындайтын қатынастар;
* Лицензиялауға жататын қызметтерді іске асырумен байланысты қатынастар;
* Зейнет ақымен қамтамасыз етумен байланысты қатынастар;
* Келісім-шарт негізінде шаруашылық субъектілерінің өз-ара есептесуінен туындайтын азаматтық-құқықтық қатынастар.

 Бұл бағыттар бойынша мынандай мәселелер шешілуі мүмкін:

 **Шартқа негізделген азаматтық-құқықтық қатынастарды зерттеу:**

* Келісімнің, шарттың, контракттың жасаудың негізділігін, оны рәсімдеудің дұрыстығын анықтау;
* Келісімді, шартты, контрактты жасаудың экономикалық мақсатқа сай екендігін анықтау.

 **Бюджетке тиесілі салықтар мен төлемдер бойынша шаруашылық субъектілерінің араларындағы қатынастарды зерттеу:**

* Осы субъект белгілі бір салық түрін төлеуші болып табыла ма?
* Резидент еместерге салық салумен байланысты қатынастар;
* Шаруашылық субъектілерінің шаруашылық операцияларын көрсетудің негізділігімен байланысты қатынастар.

 **Зейнет ақымен қамтамасыз етумен байланысты қатынастарды зерттеу:**

* Зейнет ақыны есептеумен байланысты мәселелер;
* Зейнет ақының сомасына қатысты мәселелер.

 **Лицензиялауға жататын қызметтерді іске асырумен байланысты қатынастарды зерттеу:**

* Осы адамға осы қызмет түрімен айналысу үшін мемлекеттік лицензия қажет пе?
* Лицензияны беру немесе қайтарып алу тәртібі нормативтік құқықтық актілердегі ережелерге сай ма?

**Жекешелендіру кезінде туындайтын қатынастарды зерттеу:**

* Мемлекеттік меншіктегі объектілерді жекешелендіруді қолданудың негізділігі мен оны жүргізуге қатысты мәселелер.

 **Банкілік қызметті іске асырумен байланысты қатынастарды зерттеу:**

* Осы шаруашылық субъектісінің айналысып отырған қызметі банкілік қызметтердің түріне жата ма?

**Мемлекеттік сатып алу кезінде туындайтын қатынастарды зерттеу:**

* Мемлекеттік сатып алудағы жеңімпаз дұрыс анықталған ба?
* Тендерді жүргізу тәртібі мемлекеттік сатып алу туралы заңға сай келе ме?

1. *Кентлер Р. А.* О сущности идентификации вообще и юридической в особенности // Вопр. криминалистики и судебной экспер­тизы. Душанбе: ­НИИСЭ, 1962. С. 83–84. [↑](#footnote-ref-2)
2. См.: *Шляхов А. Р.* Классификация судебных экспертиз и типизация их задач: Материалы к ученому совету. М.: ВНИИСЭ, 1977. [↑](#footnote-ref-3)
3. *Жгенти О. В.* Классификация судебных экспертиз, ее роль и значение // Общетеорет. вопр. судебной экспертизы. М., 1982. С. 15 (Сб. науч. тр. / ­ВНИИСЭ). [↑](#footnote-ref-4)